text:
η διάταξη σάρωσης ή το εργαλείο συντήρησης.
 4.5. Απαιτήσεις για την ταξινόμηση των δυσλειτουργιών
 Η ταξινόμηση των δυσλειτουργιών προσδιορίζει την κατηγορία στην οποία κατατάσσεται μια δυσλειτουργία όταν ανιχνεύεται, σύμφωνα με τις απαιτήσεις του σημείου 4.2. του παραρτήματος.
 Μια δυσλειτουργία κατατάσσεται σε κατηγορία για την πραγματική διάρκεια ζωής του οχήματος εκτός εάν η αρχή που χορηγεί το πιστοποιητικό ή ο κατασκευαστής καθορίζει ότι είναι αναγκαία αυτή η επαναταξινόμηση της δυσλειτουργίας.
 Όταν μια δυσλειτουργία οδηγεί σε διαφορετική ταξινόμηση για διαφορετικές εκπομπές ρύπων που υποβάλλονται σε ρύθμιση ή για τις επιπτώσεις της σε άλλη ικανότητα παρακολούθησης, η δυσλειτουργία κατατάσσεται στην κατηγορία που έχει προτεραιότητα σύμφωνα με τη μέθοδο της διακριτικής απεικόνισης.
 Όταν η MECS ενεργοποιείται λόγω της ανίχνευσης μιας δυσλειτουργίας, η δυσλειτουργία αυτή πρέπει να ταξινομηθεί με βάση είτε την επίδραση των εκπομπών της ενεργοποιημένης MECS είτε την επίδρασή τους σε άλλη ικανότητα παρακολούθησης. Κατόπιν, η δυσλειτουργία κατατάσσεται στην κατηγορία που έχει προτεραιότητα σύμφωνα με τη μέθοδο διακριτικής απεικόνισης.
 4.5.1.
 Κατηγορία δυσλειτουργίας Α
 Μια δυσλειτουργία προσδιορίζεται ως κατηγορίας Α όταν θεωρείται ότι υπερβαίνονται τα συναφή όρια OBD (OTL).
 Γίνεται αποδεκτό ότι οι εκπομπές μπορεί να μην υπερβαίνουν τα OTL όταν εμφανίζεται αυτή η κατηγορία δυσλειτουργίας.
 4.5.2.
 Κατηγορία δυσλειτουργίας Β1
 Μια δυσλειτουργία προσδιορίζεται ως κατηγορίας Β1 όταν υπάρχουν συνθήκες που είναι πιθανόν να οδηγήσουν σε εκπομπές πάνω από τα OTL, αλλά των οποίων η ακριβής επίδραση στις εκπομπές δεν μπορεί να εκτιμηθεί και επομένως οι πραγματικές εκπομπές ανάλογα με τις συνθήκες μπορεί να είναι υψηλότερες ή χαμηλότερες από τα OTL.
 Παραδείγματα δυσλειτουργιών της κατηγορίας Β1 μπορούν να περιλαμβάνουν δυσλειτουργίες που ανιχνεύονται με όργανα παρακολούθησης που διαπιστώνουν επίπεδα εκπομπών με βάση ενδείξεις αισθητήρων ή περιορισμένη ικανότητα παρακολούθησης.
 Οι δυσλειτουργίες της κατηγορίας Β1 περιλαμβάνουν δυσλειτουργίες που περιορίζουν την ικανότητα του συστήματος OBD να πραγματοποιεί παρακολούθηση δυσλειτουργιών της κατηγορίας A ή B1.
 4.5.3.
 Κατηγορία δυσλειτουργίας Β2
 Μια δυσλειτουργία προσδιορίζεται ως κατηγορίας Β2 όταν υπάρχουν συνθήκες που θεωρείται ότι επηρεάζουν τις εκπομπές αλλά όχι σε βαθμό που να υπερβαίνουν τα OTL.
 Οι δυσλειτουργίες που περιορίζουν την ικανότητα του συστήματος OBD να πραγματοποιεί παρακολούθηση των δυσλειτουργιών της κατηγορίας B2 πρέπει να ταξινομούνται στην κατηγορία Β1 ή Β2.
 4.5.4.
 Κατηγορία δυσλειτουργίας Γ
 Μια δυσλειτουργία προσδιορίζεται ως κατηγορίας Γ όταν υπάρχουν συνθήκες οι οποίες, εφόσον παρακολουθούνται, θεωρείται ότι επηρεάζουν τις εκπομπές αλλά σε βαθμό που δεν υπερβαίνουν τα κανονιστικά όρια εκπομπών.
 Οι δυσλειτουργίες που περιορίζουν την ικανότητα του συστήματος OBD να πραγματοποιεί παρακολούθηση των δυσλειτουργιών της κατηγορίας Γ πρέπει να ταξινομούνται στην κατηγορία Β1 ή Β2.
 4.6. Σύστημα προειδοποίησης
 Η αστοχία ενός στοιχείου του συστήματος προειδοποίησης δεν πρέπει να προκαλεί τη διακοπή της λειτουργίας του συστήματος OBD.
 4.6.1.
 Προδιαγραφές MI
 Ο δείκτης δυσλειτουργίας πρέπει να είναι ορατός από τον οδηγό από το κάθισμά του υπό οποιεσδήποτε συνθήκες φωτισμού. Ο δείκτης δυσλειτουργίας περιλαμβάνει κίτρινο (όπως ορίζεται στο παράρτημα 5 του κανονισμού UNECE αριθ. 7) ή πορτοκαλί (όπως ορίζεται στο παράρτημα 5 του κανονισμού UNECE αριθ. 6) προειδοποιητικό σήμα που αναγνωρίζεται από το σύμβολο F01 σύμφωνα με το πρότυπο ISO 2575:2004.
 4.6.2.
 Διατάξεις φωτισμού του MI
 Ανάλογα με τη(τις) δυσλειτουργία(-ίες) που ανιχνεύθηκαν από


text:
το σύστημα OBD, ο MI φωτίζεται σύμφωνα με έναν από τους τρόπους ενεργοποίησης που περιγράφονται στον παρακάτω πίνακα
 Τρόπος ενεργοποίησης 1
 Τρόπος ενεργοποίησης 2
 Τρόπος ενεργοποίησης 3
 Τρόπος ενεργοποίησης 4
 Συνθήκες ενεργοποίησης
 Καμία δυσλειτουργία
 Δυσλειτουργία κατηγορίας Γ
 Δυσλειτουργία κατηγορίας Β και μετρητής Β1 < 200 h
 Δυσλειτουργία κατηγορίας Α ή μετρητής B1 < 200 h
 Κλειδί εντός — ο κινητήρας λειτουργεί
 Καμία ένδειξη
 Μέθοδος διακριτικής απεικόνισης
 Μέθοδος διακριτικής απεικόνισης
 Μέθοδος διακριτικής απεικόνισης
 Κλειδί εντός — ο κινητήρας δεν λειτουργεί
 Μέθοδος εναρμονισμένης απεικόνισης
 Μέθοδος εναρμονισμένης απεικόνισης
 Μέθοδος εναρμονισμένης απεικόνισης
 Μέθοδος εναρμονισμένης απεικόνισης
 Η μέθοδος απεικόνισης απαιτεί να είναι ενεργοποιημένος ο MI με βάση την κατηγορία στην οποία έχει ταξινομηθεί μια δυσλειτουργία. Η μέθοδος αυτή ασφαλίζεται με λογισμικό κωδικοποίησης το οποίο δεν είναι συνήθως διαθέσιμο μέσω του εργαλείου σάρωσης.
 Η μέθοδος ενεργοποίησης του MI με το «κλειδί εντός» και τον κινητήρα εκτός λειτουργίας περιγράφεται στο σημείο 4.6.4.
 Τα σχήματα B1 και B2 παρουσιάζουν τις περιγραφείσες μεθόδους ενεργοποίησης με το «κλειδί εντός» και τον κινητήρα να λειτουργεί ή να μη λειτουργεί.
 Σχήμα Β1
 Δοκιμή λαμπτήρα και δείκτης ετοιμότητας
 Σχήμα Β2
 Μέθοδος απεικόνισης δυσλειτουργίας εφαρμόζεται μόνο η διακριτική μέθοδος
 4.6.3.
 Ενεργοποίηση MI με τον κινητήρα σε λειτουργία
 Όταν το κλειδί είναι στη θέση «εντός» και ο κινητήρας έχει τεθεί σε λειτουργία (λειτουργεί),ο MI πρέπει να τεθεί εκτός λειτουργίας εκτός εάν έχουν τηρηθεί οι διατάξεις του σημείου 4.6.3.1. και/ή του σημείου 4.6.3.2..
 4.6.3.1.
 Μέθοδος απεικόνισης του MI
 Για να ενεργοποιηθεί ο MI, ο συνεχής MI πρέπει να προηγηθεί του σύντομου MI και του κατ’ επιλογή MI. Για να ενεργοποιηθεί ο MI, ο σύντομος MI πρέπει να προηγηθεί του κατ’ επιλογή MI.
 4.6.3.1.1.
 Κατηγορία δυσλειτουργιών Α
 Το σύστημα OBD δίνει εντολή για συνεχή MI όταν αποθηκεύει επιβεβαιωμένο DTC για δυσλειτουργία της κατηγορίας Α.
 4.6.3.1.2.
 Κατηγορία δυσλειτουργιών Β
 Το σύστημα OBD δίνει εντολή για «σύντομο MI» την επόμενη που το κλειδί είναι «εντός» μετά την αποθήκευση ενός επιβεβαιωμένου και ενεργοποιημένου DTC για δυσλειτουργία της κατηγορίας Β.
 Όταν ένας μετρητής Β1 φθάσει τις 200 ώρες, το σύστημα OBD θέτει σε λειτουργία το συνεχή MI.
 4.6.3.1.3.
 Δυσλειτουργίες της κατηγορίας Γ
 Ο κατασκευαστής μπορεί να γνωστοποιήσει πληροφορίες για τις δυσλειτουργίες της κατηγορίας Γ μέσω της χρήσης ενός κατ’ επιλογή MI ο οποίος είναι διαθέσιμος έως ότου τεθεί σε λειτουργία ο κινητήρας.
 4.6.3.1.4.
 Σύστημα απενεργοποίησης του MI
 Ο «συνεχής MI» ρυθμίζεται σε «σύντομο MI» όταν εμφανίζεται μία και μόνο παρακολούθηση και η δυσλειτουργία που ενεργοποίησε αρχικά το συνεχή MI δεν ανιχνεύθηκε κατά τη διάρκεια της τρέχουσας λειτουργικής αλληλουχίας και δεν ενεργοποιήθηκε ένας συνεχής MI λόγω μιας άλλης δυσλειτουργίας.
 Ο «σύντομος MI» απενεργοποιείται εάν η δυσλειτουργία δεν ανιχνεύεται κατά τη διάρκεια 3 αλλεπάλληλων λειτουργικών αλληλουχιών και ο MI δεν ενεργοποιείται λόγω άλλης δυσλειτουργίας της κατηγορίας Α ή Β.
 4.6.4.
 Ενεργοποίηση MI με το κλειδί «εντός»/τον κινητήρα εκτός λειτουργίας
 Η ενεργοποίηση του MI με το κλειδί «εντός»/τον κινητήρα εκτός λειτουργίας συνίσταται από δύο αλληλουχίες μεταξύ των οποίων παρεμβάλλεται περίοδος 5 δευτερολέπτων με το MI εκτός λειτουργίας:
 α)
 η πρώτη αλληλουχία είναι σχεδιασμένη κατά τρόπο ώστε να παρέχει ένδειξη της λειτουργικότητας του MI και

type: contracts

jurisdiction: EU


text:
της ετοιμότητας των στοιχείων που παρακολουθούνται·
 β)
 η δεύτερη αλληλουχία είναι σχεδιασμένη κατά τρόπο ώστε να παρέχει ένδειξη της παρουσίας δυσλειτουργίας.
 Η δεύτερη αλληλουχία επαναλαμβάνεται μέχρι την εκκίνηση του κινητήρα (κινητήρας σε λειτουργία) ή έως ότου το κλειδί βρεθεί στη θέση «εκτός» (key-off).
 4.6.4.1.
 Λειτουργικότητα/ετοιμότητα του MI
 Ο MI πρέπει να έχει σταθερή ένδειξη για 5 δευτερόλεπτα ώστε να δείχνει ότι ο MI λειτουργεί.
 Ο MI πρέπει να παραμένει στη θέση «εκτός λειτουργίας» για 10 δευτερόλεπτα.
 Κατόπιν ο MI πρέπει να παραμένει στη θέση «σε λειτουργία» για 5 δευτερόλεπτα ώστε να δείχνει ότι είναι πλήρης η ετοιμότητα για όλα τα στοιχεία που παρακολουθούνται.
 Ο MI πρέπει να αναβοσβήνω μία φορά το δευτερόλεπτο για 5 δευτερόλεπτα για να δείχνει ότι η ετοιμότητα για ένα ή περισσότερα από τα στοιχεία που παρακολουθούνται δεν είναι πλήρης.
 Στη συνέχεια ο MI πρέπει να παραμείνει εκτός λειτουργίας για 5 δευτερόλεπτα.
 4.6.4.2.
 Παρουσία/απουσία δυσλειτουργίας
 Μετά την αλληλουχία που περιγράφεται στο σημείο 4.6.4.1, ο MI πρέπει να δείχνει την παρουσία δυσλειτουργίας με σειρά λάμψεων ή συνεχές φως, ανάλογα με τον τρόπο ενεργοποίησης, όπως περιγράφεται στα επόμενα σημεία, ή την απουσία δυσλειτουργίας με σειρά ξεχωριστών λάμψεων. Κατά περίπτωση, κάθε λάμψη αποτελείται από το MI σε λειτουργία για 1 δευτερόλεπτο και το MI εκτός λειτουργίας για ένα δευτερόλεπτο, και η σειρά των λάμψεων ακολουθείται από περίοδο 5 δευτερολέπτων με το MI εκτός λειτουργίας.
 Υπάρχουν τέσσερις τρόποι ενεργοποίησης. Ο τρόπος ενεργοποίησης 4 έχει προτεραιότητα έναντι των τρόπων ενεργοποίησης 1, 2 και 3, ο τρόπος ενεργοποίησης 3 έχει προτεραιότητα έναντι των τρόπων ενεργοποίησης 1 και 2, και ο τρόπος ενεργοποίησης 2 έχει προτεραιότητα έναντι του τρόπου ενεργοποίησης 1.
 4.6.4.2.1.
 Τρόπος ενεργοποίησης 1 — απουσία δυσλειτουργίας
 Ο MI αναβοσβήνει μία φορά.
 4.6.4.2.2.
 Τρόπος ενεργοποίησης 2 — «κατ’ επιλογή MI»
 Ο MI αναβοσβήνει δύο φορές όταν το σύστημα OBD θέτει σε λειτουργία τον «κατ’ επιλογή MI» σύμφωνα με τη μέθοδο της διακριτικής απεικόνισης που περιγράφεται στο σημείο 4.6.3.1.
 4.6.4.2.3.
 Τρόπος ενεργοποίησης 3 — «σύντομος MI»
 Ο MI αναβοσβήνει τρεις φορές όταν το σύστημα OBD θέτει σε λειτουργία τον «σύντομο MI» σύμφωνα με τη μέθοδο της διακριτικής απεικόνισης που περιγράφεται στο σημείο 4.6.3.1.
 4.6.4.2.4.
 Τρόπος ενεργοποίησης 4 — «συνεχής MI»
 Ο MI παραμένει συνεχώς σε λειτουργία («συνεχής MI») όταν το σύστημα OBD θέτει σε λειτουργία τον «συνεχή MI» σύμφωνα με τη μέθοδο της διακριτικής απεικόνισης που περιγράφεται στο σημείο 4.6.3.1.
 4.6.5.
 Μετρητές σε σχέση με δυσλειτουργίες
 4.6.5.1.
 Μετρητές MI
 4.6.5.1.1.
 Μετρητής για συνεχή MI
 Το σύστημα OBD πρέπει να περιλαμβάνει μετρητή συνεχούς MI για την καταγραφή του αριθμού των ωρών κατά τη διάρκεια των οποίων έχει λειτουργήσει ο κινητήρας ενώ έχει ενεργοποιηθεί συνεχής MI.
 Ο μετρητής συνεχούς MI υπολογίζει τη μέγιστη τιμή που παρέχει ένας μετρητής 2 byte με διακριτική ικανότητα 1 ώρας και συγκρατεί την τιμή αυτή εκτός εάν πληρούνται οι όροι που επιτρέπουν την επαναφορά του μετρητή στο μηδέν.
 Ο μετρητής του συνεχούς MI λειτουργεί ως εξής:
 α)
 εάν η μέτρηση αρχίσει από το μηδέν, ο μετρητής του συνεχούς MI αρχίζει να μετρά μόλις ενεργοποιηθεί ένας συνεχής MI·
 β)
 ο μετρητής συνεχούς


text:
MI σταματά και συγκρατεί την τρέχουσα τιμή του όταν ο συνεχής MI δεν είναι πλέον ενεργοποιημένος·
 γ)
 ο μετρητής συνεχούς MI συνεχίζει να μετρά από το σημείο στο οποίο είχε σταματήσει εάν κατά τη διάρκεια των 3 λειτουργικών αλληλουχιών ανιχνευθεί δυσλειτουργία που έχει ως συνέπεια συνεχή MI·
 δ)
 ο μετρητής συνεχούς MI αρχίζει ξανά να μετρά από το μηδέν όταν μετά από τις 3 λειτουργικές αλληλουχίες μετά την τελευταία διακοπή του μετρητή ανιχνευθεί δυσλειτουργία που έχει ως συνέπεια συνεχή MI·
 ε)
 ο μετρητής συνεχούς MI επαναφέρεται στο μηδέν όταν:
 i)
 Δεν έχει ανιχνευθεί δυσλειτουργία που έχει ως συνέπεια συνεχή MI κατά τη διάρκεια των 40 κύκλων προθέρμανσης του κινητήρα ή των 200 ωρών λειτουργίας του κινητήρα από την τελευταία διακοπή του μετρητή, ανάλογα ποιο θα συμβεί νωρίτερα· ή
 ii)
 το εργαλείο σάρωσης του OBD δίνει εντολή στο σύστημα OBD να διαγράψει τις πληροφορίες OBD.
 Σχήμα Γ1
 Αρχές ενεργοποίησης των μετρητών MI
 Σχλημα Γ2
 Αρχές ενεργοποίησης των μετρητών ΒI
 4.6.5.1.2.
 Αθροιστικός μετρητής συνεχούς MI
 Το σύστημα OBD πρέπει να περιλαμβάνει αθροιστικό μετρητή συνεχούς MI για την αθροιστική καταγραφή του αριθμού των ωρών κατά τη διάρκεια των οποίων έχει λειτουργήσει ο κινητήρας κατά τη διάρκεια της ζωής του ενώ έχει ενεργοποιηθεί συνεχής MI.
 Ο αθροιστικός μετρητής συνεχούς MI υπολογίζει τη μέγιστη τιμή που παρέχει ένας μετρητής 2 byte με διακριτική ικανότητα 1 ώρας και συγκρατεί την τιμή αυτή.
 Ο αθροιστικός μετρητής συνεχούς MI δεν πρέπει να επαναφέρεται στο μηδέν από το σύστημα του κινητήρα, εργαλείο σάρωσης ή αποσύνδεση της μπαταρίας.
 Ο αθροιστικός μετρητής του συνεχούς MI λειτουργεί ως εξής:
 α)
 ο αθροιστικός μετρητής του συνεχούς MI αρχίζει να μετρά μόλις ενεργοποιηθεί ο συνεχής MI·
 β)
 ο αθροιστικός μετρητής συνεχούς MI σταματά και συγκρατεί την τρέχουσα τιμή του όταν ο συνεχής MI δεν είναι πλέον ενεργοποιημένος·
 γ)
 ο αθροιστικός μετρητής του συνεχούς MI συνεχίζει να μετρά από το σημείο που είχε σταματήσει μόλις ενεργοποιηθεί ο συνεχής MI.
 Στο σχήμα Γ1 παρουσιάζεται η αρχή του αθροιστικού μετρητή συνεχούς MΙ και το προσάρτημα 2 περιλαμβάνει παραδείγματα που παρουσιάζουν τη λογική του.
 4.6.5.2.
 Μετρητές σε σχέση με δυσλειτουργίες της κατηγορίας Β1
 4.6.5.2.1.
 Απλός μετρητής B1
 Το σύστημα OBD πρέπει να περιλαμβάνει μετρητή Β1 για την καταγραφή του αριθμού των ωρών κατά τη διάρκεια των οποίων έχει λειτουργήσει ο κινητήρας ενώ υπάρχει δυσλειτουργία της κατηγορίας Β1.
 Ο μετρητής Β1 λειτουργεί ως εξής:
 α)
 ο μετρητής Β1 αρχίζει να μετράει μόλις διαπιστωθεί δυσλειτουργία της κατηγορίας B1 και αποθηκευθεί ένας επιβεβαιωμένος και ενεργοποιημένος DTC.
 β)
 ο μετρητής B1 σταματά και συγκρατεί την τρέχουσα τιμή του όταν δεν είναι επιβεβαιωμένη και ενεργοποιημένη δυσλειτουργία της κατηγορίας B1 ή όταν όλες οι δυσλειτουργίες της κατηγορίας Β1 έχουν διαγραφεί από τη διάταξη σάρωσης.
 γ)
 ο μετρητής Β1 συνεχίζει να μετρά από το σημείο που είχε σταματήσει εάν διαπιστωθεί μεταγενέστερη δυσλειτουργία της κατηγορίας B1 κατά τη διάρκεια 3 λειτουργικών αλληλουχιών.
 Στην περίπτωση κατά την οποία ο μετρητής Β1 έχει υπερβεί τις 200 ώρες λειτουργίας του κινητήρα, το σύστημα OBD επαναφέρει το μετρητή στις 190 ώρες λειτουργίας του κινητήρα όταν το σύστημα OBD έχει διαπιστώσει


text:
ότι η δυσλειτουργία της κατηγορίας B1 δεν είναι πλέον επιβεβαιωμένη και ενεργοποιημένη ή όταν όλες οι δυσλειτουργίες της κατηγορίας B1 έχουν διαγραφεί από τη διάταξη σάρωσης. Ο μετρητής Β1 αρχίζει να μετράει από 190 ώρες λειτουργίας του κινητήρα εάν υπάρχει μεταγενέστερη δυσλειτουργία της κατηγορίας B1 κατά τη διάρκεια 3 λειτουργικών αλληλουχιών.
 Ο μετρητής Β1 επαναφέρεται στο μηδέν όταν έχουν εμφανιστεί 3 αλλεπάλληλες λειτουργικές αλληλουχίες κατά τη διάρκεια των οποίων δεν διαπιστώθηκε καμία δυσλειτουργία της κατηγορίας Β1.
 Σημείωση
 :
 Ο μετρητής Β1 δεν δείχνει τον αριθμό των ωρών λειτουργίας του κινητήρα όταν υπάρχει μία μόνο δυσλειτουργία της κατηγορίας Β1.
 Ο μετρητής Β1 μπορεί να καταγράφει αθροιστικά τον αριθμό των ωρών 2 ή περισσότερων διαφορετικών δυσλειτουργιών της κατηγορίας Β1, καμία από τις οποίες δεν έχει φθάσει το χρόνο που δείχνει ο μετρητής.
 Ο μετρητής Β1 προορίζεται μόνο για τον καθορισμό της στιγμής που πρέπει να ενεργοποιηθεί ο συνεχής MI.
 Στο σχήμα Γ2 παρουσιάζεται η αρχή του μετρητή Β1 και το προσάρτημα 2 περιλαμβάνει παραδείγματα που παρουσιάζουν τη λογική του.
 4.6.5.2.2.
 Πολλαπλοί μετρητές B1
 Ένας κατασκευαστής μπορεί να χρησιμοποιήσει πολλαπλούς μετρητές B1. Στην περίπτωση αυτή το σύστημα πρέπει να είναι ικανό να κατανείμει κάθε δυσλειτουργία της κατηγορίας Β1 σε ειδικό μετρητή Β1.
 Για τον έλεγχο του ειδικού μετρητή Β1 πρέπει να εφαρμοστούν οι ίδιοι κανόνες με του απλού μετρητή Β1. Κάθε ειδικός μετρητής Β1 αρχίζει να μετράει όταν διαπιστώνεται η σχετική δυσλειτουργία της κατηγορίας Β1.
 4.7. Πληροφορίες σχετικά με το σύστημα OBD
 4.7.1.
 Καταγεγραμμένες πληροφορίες
 Οι πληροφορίες που καταγράφονται από το σύστημα OBD είναι διαθέσιμες όταν ζητούνται από σύστημα εκτός του οχήματος ως το ακόλουθο πακέτο πληροφοριών:
 α)
 πληροφορίες για την κατάσταση του κινητήρα·
 β)
 πληροφορίες για τις ενεργοποιημένες δυσλειτουργίες που σχετίζονται με τις εκπομπές·
 γ)
 πληροφορίες για τις επιδιορθώσεις.
 4.7.1.1.
 Πληροφορίες για την κατάσταση του κινητήρα
 Οι πληροφορίες αυτές παρέχουν σε μια υπηρεσία ελέγχου της εφαρμογής της νομοθεσίας (4) πληροφορίες σχετικά με την κατάσταση του δείκτη δυσλειτουργίας και σχετικά στοιχεία (π.χ. μετρητή συνεχούς MI, ετοιμότητα).
 Το σύστημα OBD πρέπει να παρέχει όλες τις πληροφορίες (σύμφωνα με το ισχύον πρότυπο που περιέχεται στο προσάρτημα 6) για τον εξοπλισμό δοκιμών εξωτερικόύ οδικού ελέγχου για την κατανόηση των στοιχείων και παρέχει στον αρμόδιο υπάλληλο τις ακόλουθες πληροφορίες:
 α)
 τη μέθοδο διακριτικής/μη διακριτικής απεικόνισης·
 β)
 τον αριθμό αναγνώρισης του οχήματος (VIN)·
 γ)
 την ύπαρξη συνεχούς MI·
 δ)
 την ετοιμότητα του συστήματος OBD·
 ε)
 τον αριθμό των ωρών λειτουργίας του κινητήρα κατά τη διάρκεια των οποίων ενεργοποιήθηκε για τελευταία φορά ο συνεχής MI (μετρητή συνεχούς M).
 Οι πληροφορίες αυτές μπορούν μόνο να αναγνωσθούν (δηλαδή δεν μπορούν να διαγραφούν).
 4.7.1.2.
 Πληροφορίες για τις ενεργοποιημένες δυσλειτουργίες που σχετίζονται με τις εκπομπές
 Οι πληροφορίες αυτές παρέχουν σε όλους τους σταθμούς ελέγχου (5) ένα επιμέρους σύνολο πληροφοριών σχετικά με το σύστημα OBD που περιλαμβάνουν την κατάσταση του δείκτη δυσλειτουργίας και σχετικά στοιχεία (μετρητές MI), κατάλογο ενεργοποιημένων/επιβεβαιωμένων δυσλειτουργιών των κατηγοριών Α και Β και σχετικά στοιχεία (π.χ. μετρητής Β1).
 Το σύστημα OBD πρέπει να παρέχει όλες τις πληροφορίες (σύμφωνα με το ισχύον πρότυπο που περιέχεται στο προσάρτημα 6) για τον εξοπλισμό δοκιμών


text:
εξωτερικού ελέγχου για την κατανόηση των στοιχείων και παρέχει στον επιθεωρητή τις ακόλουθες πληροφορίες:
 α)
 τον αριθμό ΠΓΚ (και την αναθεώρηση), που πρέπει να ενσωματωθεί στο σήμα έγκρισης τύπου σύμφωνα με τον κανονισμό αριθ. 49·
 β)
 τη μέθοδο διακριτικής/μη διακριτικής απεικόνισης·
 γ)
 τον αναγνωριστικό αριθμό του οχήματος (VIN)·
 δ)
 την κατάσταση του δείκτη δυσλειτουργίας·
 ε)
 την ετοιμότητα του συστήματος OBD·
 στ)
 τον αριθμό των κύκλων προθέρμανσης και τον αριθμό των ωρών λειτουργίας του κινητήρα μετά την τελευταία διαγραφή των καταγεγραμμένων πληροφοριών OBD·
 ζ)
 τον αριθμό των ωρών λειτουργίας του κινητήρα κατά τη διάρκεια των οποίων ενεργοποιήθηκε για τελευταία φορά ο συνεχής MI (μετρητή συνεχούς MΙ)·
 η)
 το άθροισμα των ωρών λειτουργίας με συνεχή MI (αθροιστικός μετρητής συνεχούς MI)·
 θ)
 την τιμή του μετρητή B1 με το μεγαλύτερο αριθμό ωρών λειτουργίας του κινητήρα·
 ι)
 τους επιβεβαιωμένους και ενεργοποιημένους DTC για τις δυσλειτουργίες της κατηγορίας A·
 ια)
 τους επιβεβαιωμένους και ενεργοποιημένους DTC για τις δυσλειτουργίες της κατηγορίας Β (Β1 και Β2)·
 ιβ)
 τους επιβεβαιωμένους και ενεργοποιημένους DTC για τις δυσλειτουργίες της κατηγορίας Β1·
 ιγ)
 τον (-ους) αριθμό (-ούς) ταυτοποίησης του λογισμικού βαθμονόμησης·
 ιδ)
 τον (τους) αριθμό (-ούς) ελέγχου της βαθμονόμησης·
 Οι πληροφορίες αυτές μπορούν μόνο να αναγνωσθούν (δηλαδή δεν μπορούν να διαγραφούν).
 4.7.1.3.
 Πληροφορίες για τις επιδιορθώσεις.
 Οι πληροφορίες αυτές θα παρέχουν στα συνεργεία επισκευής όλες τις πληροφορίες για το σύστημα OBD που προσδιορίζονται στο παρόν παράρτημα (π.χ. πληροφορίες ακινητοποιημένου πλαισίου).
 Το σύστημα OBD πρέπει να παρέχει όλες τις πληροφορίες (σύμφωνα με το ισχύον πρότυπο που περιέχεται στο προσάρτημα 6) για τον εξοπλισμό δοκιμών εξωτερικού ελέγχου για την κατανόηση των στοιχείων και παρέχει στο συνεργείο τις ακόλουθες πληροφορίες:
 α)
 τον αριθμό ΠΓΚ (και την αναθεώρηση), που πρέπει να ενσωματωθεί στο σήμα έγκρισης τύπου σύμφωνα με τον κανονισμό αριθ. 49·
 β)
 τον αναγνωριστικό αριθμό οχήματος (VIN)·
 γ)
 την κατάσταση του δείκτη δυσλειτουργίας·
 δ)
 την ετοιμότητα του συστήματος OBD·
 ε)
 τον αριθμό των κύκλων προθέρμανσης και τον αριθμό των ωρών λειτουργίας του κινητήρα μετά την τελευταία διαγραφή των καταγεγραμμένων πληροφοριών OBD·
 στ)
 την κατάσταση του δέκτη ελέγχου (π.χ. εκτός λειτουργίας για το υπόλοιπο αυτού του κύκλου οδήγησης, αυτός ο κύκλος οδήγησης ολοκληρώνεται ή δεν ολοκληρώνεται) μετά την τελευταία διακοπή της λειτουργίας του κινητήρα για κάθε δέκτη ελέγχου που χρησιμοποιείται για την κατάσταση ετοιμότητας·
 ζ)
 τον αριθμό των ωρών λειτουργίας του κινητήρα μετά την ενεργοποίηση του δείκτη δυσλειτουργίας (μετρητής για συνεχή MI)·
 η)
 τους επιβεβαιωμένους και ενεργοποιημένους DTC για τις δυσλειτουργίες της κατηγορίας A·
 θ)
 τους επιβεβαιωμένους και ενεργοποιημένους DTC για τις δυσλειτουργίες της κατηγορίας Β (Β1 και Β2)·
 ι)
 το άθροισμα των ωρών λειτουργίας με συνεχή MI (αθροιστικός μετρητής συνεχούς MI)·
 ια)
 την τιμή του μετρητή B1 με το μεγαλύτερο αριθμό ωρών λειτουργίας του κινητήρα·
 ιβ)
 τους επιβεβαιωμένους και ενεργοποιημένους DTC για τις δυσλειτουργίες της κατηγορίας Β1 και τον αριθμό ωρών λειτουργίας του κινητήρα από τον (τους) μετρητή (-ές) B1·
 ιγ)
 τους επιβεβαιωμένους και ενεργοποιημένους DTC για τις δυσλειτουργίες της κατηγορίας Γ·
 ιδ)
 τους εκκρεμείς DTC και τη σχετική τους κατηγορία·
 ιε)
 τους πρώην ενεργοποιημένους DTC και τη σχετική κατηγορία τους·
 ιστ)
 τις πληροφορίες


text:
σε πραγματικό χρόνο για τα σήματα του αισθητήρα που έχουν επιλεγεί και υποστηρίζονται από το γνήσιο εξοπλισμό (OEM), εσωτερικά σήματα και σήματα εξόδου (βλέπε σημείο 4.7.2 και προσάρτημα 5)·
 ιζ)
 τις πληροφορίες ακινητοποιημένου πλαισίου όπως ζητούνται σύμφωνα με το παρόν παράρτημα (βλέπε σημείο 4.7.1.4. και προσάρτημα 5)·
 ιη)
 τον (-ους) αριθμό (-ούς) ταυτοποίησης του λογισμικού βαθμονόμησης·
 ιθ)
 τον (τους) αριθμό (-ούς) ελέγχου της βαθμονόμησης.
 Το σύστημα OBD πρέπει να διαγράφει όλες τις καταγεγραμμένες δυσλειτουργίες του συστήματος του κινητήρα και τα σχετικά στοιχεία (πληροφορίες για τις ώρες λειτουργίας, ακινητοποιημένο πλαίσιο κλπ.) σύμφωνα με τις διατάξεις του παρόντος παραρτήματος, όταν αυτό ζητείται μέσω του εξοπλισμού δοκιμών εξωτερικού ελέγχου σύμφωνα με το ισχύον πρότυπο που περιλαμβάνεται στο προσάρτημα 6.
 4.7.1.4.
 Πληροφορίες ακινητοποιημένου πλαισίου
 Τουλάχιστον μία από τις πληροφορίες «ακινητοποιημένου πλαισίου» πρέπει να αποθηκεύεται κατά τη στιγμή που με απόφαση του κατασκευαστή αποθηκεύεται ένας πιθανός DTC ή ένας επιβεβαιωμένος και ενεργοποιημένος DTC. Ο κατασκευαστής επιτρέπεται να επικαιροποιήσει τις πληροφορίες ακινητοποιημένου πλαισίου όταν διαπιστώνεται εκ νέου ο εκκρεμής DTC.
 To ακινητοποιημένο πλαίσιο παρέχει τις συνθήκες λειτουργίας του οχήματος τη στιγμή της διαπίστωσης της δυσλειτουργίας και το DTC που σχετίζεται με τα αποθηκευμένα στοιχεία. Το ακινητοποιημένο πλαίσιο περιλαμβάνει τις πληροφορίες όπως παρουσιάζονται στον πίνακα 1 του προσαρτήματος 5 του παρόντος παραρτήματος. Το ακινητοποιημένο πλαίσιο πρέπει επίσης να περιλαμβάνει όλες τις πληροφορίες των πινάκων 2 και 3 του προσαρτήματος 5 του παρόντος παραρτήματος που χρησιμοποιούνται για σκοπούς παρακολούθησης ή ελέγχου στην ειδική μονάδα ελέγχου που καταχώρισε το DTC.
 H καταχώριση των πληροφοριών ακινητοποιημένου πλαισίου που σχετίζονται με δυσλειτουργία της κατηγορίας A πρέπει να προηγηθεί των πληροφοριών σχετικά με δυσλειτουργία της κατηγορίας B1 η οποία πρέπει να προηγηθεί με τη σειρά της των πληροφοριών για δυσλειτουργία της κατηγορίας Β2. Το ίδιο ισχύει για τις πληροφορίες σχετικά με δυσλειτουργία της κατηγορίας Γ. Η πρώτη δυσλειτουργία που διαπιστώνεται πρέπει να προηγείται της πιο πρόσφατης δυσλειτουργίας εκτός εάν η πιο πρόσφατη δυσλειτουργία είναι υψηλότερης κατηγορίας.
 Στην περίπτωση που μια διάταξη παρακολουθείται από το σύστημα OBD και δεν περιλαμβάνεται στο προσάρτημα 5, οι πληροφορίες ακινητοποιημένου πλαισίου πρέπει να περιέχουν στοιχεία για τους αισθητήρες και τους ενεργοποιητές αυτής της διάταξης κατά τρόπο παρόμοιο με εκείνους που περιγράφονται στο προσάρτημα 5. Κατά την έγκριση, αυτό πρέπει να υποβληθεί από τη διοικητική αρχή για έγκριση.
 4.7.1.5.
 Ετοιμότητα
 Η ετοιμότητα ρυθμίζεται στην κατάσταση «πλήρης» όταν ένας δέκτης ελέγχου ή μια ομάδα δεκτών ελέγχου με τον οποίο αντιστοιχεί η κατάσταση αυτή λειτουργεί από την τελευταία διαγραφή με αίτηση εξωτερικής διάταξης σάρωσης OBD. Η ετοιμότητα ρυθμίζεται στην κατάσταση «μη ετοιμότητας» με τη διαγραφή του κωδικού βλάβης από τη μνήμη ενός δέκτη ελέγχου ή μια ομάδα δεκτών ελέγχου με αίτηση εξωτερικής διάταξης σάρωσης.
 Η κανονική διακοπή της λειτουργίας του κινητήρα δεν προκαλεί αλλαγή της κατάστασης ετοιμότητας.
 Ο κατασκευαστής μπορεί, με την έγκριση της διοικητικής αρχής, να ζητήσει να ρυθμιστεί η κατάσταση ετοιμότητας για ένα δέκτη ελέγχου ώστε να δείχνει «πλήρης» χωρίς να έχει ολοκληρωθεί ο έλεγχος του κατά πόσον η παρακολούθηση είναι εκτός λειτουργίας για μεγάλο αριθμό λειτουργικών αλληλουχιών λόγω συνεχούς ύπαρξης ακραίων συνθηκών λειτουργίας (π.χ. ψυχρές θερμοκρασίες περιβάλλοντος,


text:
υψηλά υψόμετρα). Κάθε τέτοια αίτηση πρέπει να προσδιορίζονται οι συνθήκες για τη θέση εκτός λειτουργίας του συστήματος παρακολούθησης και ο αριθμός των λειτουργικών αλληλουχιών κατά τις οποίες δεν πραγματοποιείται ο έλεγχος πριν από την ένδειξη ότι η κατάσταση ετοιμότητας είναι «πλήρης».
 4.7.2
 Πληροφορίες για τη ροή δεδομένων
 Το σύστημα OBD παρέχει σε διάταξη σάρωσης σε πραγματικό χρόνο τις πληροφορίες που περιέχονται στους πίνακες 1 έως 4 στο προσάρτημα 5 του παρόντος παραρτήματος, ύστερα από αίτηση (πρέπει να προτιμάται η χρήση πραγματικών τιμών σήματος έναντι τιμών υποκατάστασης).
 Για τις υπολογιζόμενες παραμέτρους φορτίου και ροπής το σύστημα OBD διαβιβάζει τις πιο ακριβείς τιμές που υπολογίζονται εντός της εφαρμοζόμενης μονάδας ηλεκτρονικού ελέγχου (π.χ. υπολογιστής ελέγχου του κινητήρα).
 Ο πίνακας 1 στο προσάρτημα 5 περιέχει τον κατάλογο των υποχρεωτικών πληροφοριών OBD σχετικά με τις στροφές και το φορτίο.
 Ο πίνακας 2 στο προσάρτημα 5 περιέχει τις λοιπές πληροφορίες OBD που πρέπει να περιληφθούν όταν χρησιμοποιούνται από το σύστημα εκπομπών ή το σύστημα OBD για τη θέση σε λειτουργία ή εκτός λειτουργίας των δεκτών ελέγχου OBD.
 Ο πίνακας 3 στο προσάρτημα 5 περιλαμβάνει τις πληροφορίες που απαιτούνται όταν ο κινητήρας είναι εξοπλισμένος για το σκοπό αυτό, κατανοεί ή υπολογίζει τις πληροφορίες (6). Με απόφαση του κατασκευαστή, μπορούν να περιληφθούν άλλες πληροφορίες ακινητοποιημένου πλαισίου ή πληροφορίες για τη ροή των δεδομένων.
 Στην περίπτωση που μια διάταξη παρακολουθείται από το σύστημα OBD και δεν περιλαμβάνεται στο προσάρτημα 5 (π.χ. SCR), οι πληροφορίες για τη ροή των δεδομένων πρέπει να περιέχουν στοιχεία για τους αισθητήρες και τους ενεργοποιητές αυτής της διάταξης κατά τρόπο παρόμοιο με εκείνους που περιγράφονται στο προσάρτημα 5. Κατά την έγκριση, αυτό πρέπει να υποβληθεί από τη διοικητική αρχή για έγκριση.
 4.7.3.
 Πρόσβαση στις πληροφορίες OBD
 Η πρόσβαση στις πληροφορίες OBD παρέχεται μόνο σύμφωνα με τα πρότυπα που αναφέρονται στο προσάρτημα 6 του παρόντος παραρτήματος και στα ακόλουθα σημεία (7).
 Η πρόσβαση στις πληροφορίες OBD δεν πρέπει να εξαρτάται από από κωδικό πρόσβασης ή άλλη διάταξη ή μέθοδο που μπορεί να διαθέσει μόνο ο κατασκευαστής ή οι προμηθευτές του. Για την ερμηνεία των πληροφοριών OBD δεν πρέπει να χρειάζεται οιαδήποτε μοναδική πληροφορία αποκωδικοποίησης, εκτός εάν αυτή είναι διαθέσιμη στο κοινό.
 Πρέπει να υποστηριχθεί μια ενιαία μέθοδος πρόσβασης (π.χ. ένα σημείο/κόμβος πρόσβασης) στις πληροφορίες OBD για τη λήψη όλων των πληροφοριών OBD. Η μέθοδος θα επιτρέψει την πρόσβαση σε όλες τις πληροφορίες OBD που απαιτούνται σύμφωνα με το παρόν παράρτημα. Αυτή η μέθοδος θα επιτρέψει επίσης την πρόσβαση σε συγκεκριμένα μικρότερα πακέτα πληροφοριών όπως ορίζεται στο παρόν παράρτημα (π.χ. πακέτο πληροφοριών όσον αφορά την αξιοπιστία στο δρόμο σε περίπτωση δεδομένων OBD σχετικά με τις εκπομπές).
 Η πρόσβαση στις πληροφορίες OBD παρέχονται με τη χρήση τουλάχιστον μιας από τις ακόλουθες σειρές προτύπων που αναφέρονται στο προσάρτημα 6:
 α)
 ISO/PAS 27145 (βασισμένο στο CAN)
 β)
 ISO 27145 (βασισμένο στο TCP/IP)
 γ)
 SAE J1939-71
 Η πρόσβαση στις πληροφορίες OBD πρέπει να είναι δυνατή με ενσύρματη σύνδεση.
 Τα δεδομένα OBD παρέχονται από το σύστημα OBD μετά από αίτηση με τη χρήση διάταξης σάρωσης που πληροί τις απαιτήσεις των ισχυόντων προτύπων


text:
τα οποία αναφέρονται στο προσάρτημα 6 (επικοινωνία με εξωτερικό εξοπλισμό δοκιμής).
 4.7.3.1.
 Ενσύρματη επικοινωνία βασισμένη στο CAN
 Η ταχύτητα επικοινωνίας στην ενσύρματη ζεύξη δεδομένων του συστήματος OBD πρέπει να είναι είτε 250 kbps ή 500 kbps.
 Ο κατασκευαστής οφείλει να επιλέγει το ρυθμό baud και να σχεδιάζει το σύστημα OBD σύμφωνα με τις απαιτήσεις που καθορίζονται στα πρότυπα του προσαρτήματος 6 στα οποία αναφέρεται το παρόν παράρτημα. Το σύστημα OBD πρέπει να είναι ανθεκτικό στην αυτόματη ανίχνευση μεταξύ αυτών των δύο ρυθμών baud από τον εξωτερικό εξοπλισμό δοκιμής.
 Η διεπαφή σύνδεσης μεταξύ του οχήματος και του εξωτερικό εξοπλισμό διαγνωστικής δοκιμής (π.χ. διάταξη σάρωσης) πρέπει να είναι τυποποιημένη και να πληροί όλες τις απαιτήσεις του ISO 15031-3 Type A (παροχή ισχύος 12 VDC), Type B (παροχή ισχύος 24 VDC) ή του SAE J1939-13 (παροχή ισχύος 12 ή 24 VDC).
 4.7.3.2.
 [θα συμπληρωθεί με κείμενο σχετικά με ενσύρματη επικοινωνία βασισμένη στο TCP/IP (δίκτυο Ethernet)]
 4.7.3.3.
 Θέση του συνδέσμου
 Ο σύνδεσμος πρέπει να βρίσκεται στην πλευρά του οδηγού στην περιοχή του στηρίγματος για τα πόδια στο εσωτερικό του οχήματος μεταξύ της πλευράς του οδηγού στο όχημα και της άκρης της κεντρικής κονσόλας από την πλευρά του οδηγού (ή του κεντρικού άξονα του οχήματος εάν το όχημα δεν έχει κεντρική κονσόλα) και σε σημείο όχι ψηλότερο από το κάτω μέρος του τιμονιού όταν έχει ρυθμιστεί στη χαμηλότερη θέση. Ο σύνδεσμος δεν μπορεί να βρίσκεται επάνω ή μέσα στην κεντρική κονσόλα (δηλαδή ούτε στις οριζόντιες επιφάνειες κοντά στον τοποθετημένο στο δάπεδο επιλογέα ταχύτητας, στο χειρόφρενο ή τις ποτηροθήκες, ούτε στις κατακόρυφες επιφάνειες κοντά στα όργανα χειρισμού του στερεοφωνικού/ραδιοφώνου, του συστήματος κλιματισμού ή του συστήματος πλοήγησης). Ορέπει να είναι εύκολος ο εντοπισμός και η πρόσβαση στο σύνδεσμο (δηλαδή η σύνδεση ενός εργαλείου εκτός του οχήματος). Για τα οχήματα που είναι εξοπλισμένα με θύρα οδηγού, ο σύνδεσμος πρέπει να είναι δυνατόν να εντοπίζεται και να είναι προσβάσιμος εύκολα από κάποιον που είναι όρθιος (ή «ανακούρκουδα») έξω από το όχημα από την πλευρά του οδηγού με την πόρτα του οδηγού ανοικτή.
 Η διοικητική αρχή μπορεί να εγκρίνει ύστερα από αίτηση του κατασκευαστή εναλλακτική θέση υπό τον όρο ότι η θέση της εγκατάστασης θα είναι τέτοια ώστε να υπάρχει εύκολη πρόσβαση και προστασία από τυχαία αστοχία σε κανονικές συνθήκες χρήσης, π.χ. η θέση που περιγράφεται στη σειρά προτύπων ISO 15031.
 Αν ο σύνδεσμος είναι καλυμμένο ή βρίσκεται σε ειδικό ενθέμιο συσκευών, το κάλυμμα ή η πόρτα πρέπει να μπορούν να αφαιρεθούν με τα χέρα χωρίς να χρησιμοποιηθεί κανένα εργαλείο και να έχουν εμφανή επισήμανση «OBD» ώστε να εντοπίζεται η θέση του συνδέσμου.
 Ο κατασκευαστής μπορεί να εξοπλίζει τα οχήματα με επιπρόσθετους διαγνωστικού συνδέσμου και συνδέσμους ζεύξης δεδομένων (data-links) για σκοπούς που αφορούν ειδικά τον κατασκευαστή εκτός των απαιτούμενων λειτουργιών OBD. Εάν ο πρόσθετος σύνδεσμος συμφωνεί με έναν από τους τυποποιημένους διαγνωστικούς συνδέσμους που επιτρέπονται σύμφωνα με το προσάρτημα 6, μόνο ο σύνδεσμος που απαιτείται σύμφωνα με το παρόν παράρτημα πρέπει να επισημανθεί εμφανώς «OBD» ώστε να διακρίνεται από άλλους παρόμοιους συνδέσμους.
 4.7.4.
 Διαγραφή/νέα ρύθμιση των πληροφοριών OBD από διάταξη


text:
σάρωσης
 Όταν ζητείται από τη διάταξη σάρωσης, διαγράφονται ή ρυθμίζονται εκ νέου στη μνήμη του υπολογιστή τα ακόκουθα δεδομένα στην τιμή που καθορίζεται στο παρόν παράρτημα.
 Πληροφορίες σχετικά με το σύστημα OBD
 Διαγράψιμα
 Επαναρυθμιζόμενα (8).
 κατάσταση του δείκτη δυσλειτουργίας
 X
 ετοιμότητα του συστήματος OBD
 X
 αριθμός των ωρών λειτουργίας του κινητήρα μετά την ενεργοποίηση του δείκτη δυσλειτουργίας (μετρητής για συνεχή MI)
 X
 όλοι οι DTC
 X
 τιμή του μετρητή B1 με το μεγαλύτερο αριθμό ωρών λειτουργίας του κινητήρα
 X
 αριθμός ωρών λειτουργίας του κινητήρα από τον (τους) μετρητή (-ές) B1
 X
 πληροφορίες ακινητοποιημένου πλαισίου όπως ζητούνται σύμφωνα με το παρόν παράρτημα
 X
 Οι πληροφορίες OBD δεν πρέπει να διαγραφούν μέσω αποσύνδεσης της (των) μπαταρίας (-ών) του οχήματος.
 4.8. Ηλεκτρονική ασφάλεια
 Κάθε όχημα με μονάδα ελέγχου των εκπομπών πρέπει να περιλαμβάνει χαρακτηριστικά με τα οποία αποφεύγονται τροποποιήσεις, εκτός από αυτές που επιτρέπει ο κατασκευαστής. Ο κατασκευαστής επιτρέπει τροποποιήσεις αν αυτές είναι αναγκαίες για τη διάγνωση, τη συντήρηση, τον έλεγχο, το μεταγενέστερο εξοπλισμό ή την επισκευή του οχήματος.
 Πρέπει να καθίσταται δύσκολη η παραποίηση τυχόν επαναπρογραμματιζόμενων κωδικών υπολογιστή ή παραμέτρων λειτουργίας και να εξασφαλίζεται ένα επίπεδο προστασίας τουλάχιστον ίδιο με τις προβλέψεις στο ISO 15031-7 (SAE J2186) ή J1939-73 με την προϋπόθεση ότι η ανταλλαγή διασφάλισης διεξάγεται με τη χρήση των πρωτοκόλλων και του διαγνωστικού συνδέσμου όπως περιγράφεται στο παρόν παράρτημα. Τυχόν αφαιρέσιμες μικροπλακέτες μνήμης για βαθμονόμηση του συστήματος πρέπει να ευρίσκονται εντός χυτής θήκης, εγκιβωτισμένες σε σφραγισμένο περιέκτη ή να προστατεύονται από ηλεκτρονικούς αλγορίθμους και να μην είναι δυνατόν να αντικατασταθούν χωρίς τη χρήση ειδικών εργαλείων και διαδικασιών.
 Οι κωδικοποιημένες στον υπολογιστή παράμετροι λειτουργίας του κινητήρα πρέπει να μην είναι δυνατόν να τροποποιηθούν χωρίς τη χρήση ειδικών εργαλείων και διαδικασιών [π.χ. κασσιτεροκολλημένα ή εντός χυτής θήκης ηλεκτρονικά στοιχεία του υπολογιστή ή σφραγισμένα (ή κασσιτεροκολλημένα) περιβλήματα υπολογιστή].
 Οι κατασκευαστές πρέπει να λαμβάνουν κατάλληλα μέτρα για την προστασία της ρύθμισης της μέγιστης παροχής καυσίμου από τυχόν παραποιήσεις ενώ το όχημα βρίσκεται σε χρήση.
 Για όσα οχήματα θεωρείται άσκοπη η απαίτηση προστασίας, οι κατασκευαστές δύνανται να αιτούνται τη χορήγηση εξαίρεσης από τιη διοικητική αρχή. Στα κριτήρια που σταθμίζει η διοικητική αρχή κατά την εξέταση της αίτησης εξαίρεσης περιλαμβάνονται, μεταξύ άλλων, κατά πόσον διατίθενται στην αγορά μικροπλακέτες υψηλών επιδόσεων, η ικανότητα του οχήματος για υψηλές επιδόσεις και ο πιθανός αριθμός πωλήσεων του οχήματος.
 Οι κατασκευαστές που χρησιμοποιούν προγραμματιζόμενα συστήματα κωδικών υπολογιστή (π.χ. Electrical Erasable Programmable Read-Only Memory, EEPROM) πρέπει να αποτρέπουν κάθε επαναπρογραμματισμό άνευ αδείας. Οι κατασκευαστές πρέπει να χρησιμοποιούν προηγμένες στρατηγικές προστασίας από παραποιήσεις και να προβλέπουν χαρακτηριστικά προστασίας τα οποία να καθιστούν αναγκαία την ηλεκτρονική πρόσβαση σε υπολογιστή εκτός οχήματος που διατηρεί ο κατασκευαστής. Μπορούν να εγκριθούν από τη διοικητική αρχή εναλλακτικές μέθοδοι που παρέχουν αντίστοιχο επίπεδο προστασίας από παραποιήσεις.
 4.9. Αντοχή του συστήματος OBD
 Το σύστημα OBD πρέπει να είναι σχεδιασμένο και κατασκευασμένα κατά τρόπο ώστε να είναι δυνατόν να εντοπίζονται οι διάφορες περιπτώσεις δυσλειτουργιών καθ’ όλη τη διάρκεια ζωής του οχήματος/κινητήρα.
 Όλες οι πρόσθετες διατάξεις σχετικά με την αντοχή του συστήματος OBD περιλαμβάνονται στο παρόν παράρτημα.
 Ένα σύστημα OBD δεν πρέπει


text:
να έχει προγραμματιστεί ή σχεδιαστεί διαφορετικά ώστε να απενεργοποιείται εν μέρει ή πλήρως με βάση την ηλικία ή τα διανυθέντα χιλιόμετρα πραγματική διάρκεια ζωής του οχήματος. Το σύστημα δεν πρέπει επίσης να περιέχει κανένα αλγόριθμο ή στρατηγική που έχει σχεδιαστεί με σκοπό τη μείωση της αποτελεσματικότητας του συστήματος OBD με την πάροδο του χρόνου.
 5. ΑΠΑΙΤΗΣΕΙΣ ΕΠΙΔΟΣΕΩΝ
 5.1. Κατώτατα όρια
 Τα OTL για τα εφαρμοζόμενα κριτήρια παρακολούθησης που καθορίζονται στο προσάρτημα 3 ορίζονται στο κύριο μέρος του παρόντος κανονισμού
 5.2. Προσωρινή διακοπή της λειτουργίας του συστήματος OBD
 Οι εγκρίνουσες αρχές μπορούν να αποδεχθούν ότι ένα σύστημα OBD είναι προσωρινά εκτός λειτουργίας υπό τους όρους που προσδιορίζονται στα ακόλουθα σημεία.
 Κατά την έγκριση ή την έγκριση τύπου, ο κατασκευαστής παρέχει στη διοικητική αρχή λεπτομερή περιγραφή κάθε στρατηγικής για την προσωρινή διακοπή της λειτουργίας του συστήματος OBD και τα στοιχεία και/ή την τεχνική αξιολόγηση που αποδεικνύει ότι η παρακολούθηση σε αυτές τις συνθήκες δεν θα ήταν αξιόπιστη ούτε εφικτή.
 Σε όλες τις περιπτώσεις η παρακολούθηση πρέπει να συνεχίζεται από τη στιγμή που δεν υφίστανται πλέον οι συνθήκες που αιτιολογούν την προσωρινή διακοπή της λειτουργίας.
 5.2.1.
 Λειτουργική ασφάλεια κινητήρα/οχήματος
 Ο κατασκευαστής μπορεί να ζητήσει έγκριση για να τεθούν προσωρινά εκτός λειτουργίας ορισμένα συστήματα παρακολούθησης OBD όταν ενεργοποιούνται στρατηγικές λειτουργικής ασφάλειας.
 Το σύστημα παρακολούθησης OBD δεν απαιτείται να αξιολογεί κατασκευαστικά στοιχεία κατά τη δυσλειτουργία εφόσον μια τέτοια αξιολόγηση θα συνεπαγόταν προβλήματα όσον αφορά την ασφαλή χρήση του οχήματος.
 5.2.2.
 Θερμοκρασία περιβάλλοντος και υψόμετρο
 Οι κατασκευαστές μπορούν να ζητήσουν έγκριση για να τεθούν εκτός λειτουργίας οι δέκτες ελέγχου του συστήματος OBD όταν η θερμοκρασία περιβάλλοντος κατά την εκκίνηση του κινητήρα είναι μικρότερη από 266 K (-7 βαθμοί Celsius ή 20 βαθμοί Fahrenheit) ή μεγαλύτερη από 308 K (35 βαθμοί Celsius ή 95 βαθμοί Fahrenheit), ή σε υψόμετρο άνω των 2 500 μέτρων (8 202 πόδια).
 Ένας κατασκευαστής μπορεί επιπλέον να ζητήσει έγκριση για να τεθεί εκτός λειτουργίας ένας δέκτης ελέγχου του συστήματος OBD σε άλλες θερμοκρασίες περιβάλλοντος κατά την εκκίνηση του κινητήρα εφόσον ο κατασκευαστής αποδείξει βάσει στοιχείων και/ή τεχνικής αξιολόγησης ότι με αυτές τις θερμοκρασίες η διάγνωση θα είναι εσφαλμένη λόγω της επίδρασής της στο ίδιο το κατασκευαστικό στοιχείο (π.χ. πάγωμα του στοιχείου).
 Σημείωση
 :
 Οι συνθήκες περιβάλλοντος μπορούν να εκτιμηθούν με έμμεσες μεθόδους. Για παράδειγμα, η θερμοκρασία περιβάλλοντος μπορεί να προσδιοριστεί με βάση τη θερμοκρασία του αναρροφώμενου αέρα.
 5.2.3.
 Χαμηλή στάθμη καυσίμων
 Οι κατασκευαστές μπορούν να ζητήσουν έγκριση για να τεθούν εκτός λειτουργίας συστήματα παρακολούθησης που επηρεάζονται από τυχόν χαμηλή στάθμη καυσίμων ή εξάντληση καυσίμων (π.χ. διάγνωση δυσλειτουργίας του συστήματος τροφοδοσίας καυσίμου ή διαλείψεων ανάφλεξης). Η χαμηλή στάθμη καυσίμων που λαμβάνεται υπόψη για αυτή τη θέση εκτός λειτουργίας δεν πρέπει να υπερβαίνει τα 100 λίτρα ή το 20 % ης ονομαστικής χωρητικότητας της δεξαμενής, όποιο είναι χαμηλότερο.
 5.2.4.
 Επίπεδα τάσης της μπαταρίας του οχήματος ή του συστήματος
 Οι κατασκευαστές μπορούν να ζητήσουν έγκριση για να τεθούν εκτός λειτουργίας συστήματα παρακολούθησης που μπορούν να επηρεαστούν από τα επίπεδα τάσης της μπαταρίας του οχήματος ή του συστήματος .
 5.2.4.1.
 Χαμηλή τάση
 Για τα συστήματα παρακολούθησης


text:
που επηρεάζονται από χαμηλές τάσεις της μπαταρίας του οχήματος ή του συστήματος, οι κατασκευαστές μπορούν να ζητήσουν να εγκριθεί η θέση εκτός λειτουργίας συστημάτων παρακολούθησης όταν η τάση της μπαταρίας ή του συστήματος είναι μικρότερη από 90 % της ονομαστικής τάσης (ή 11,0 Volt για μπαταρία 12 Volt, 22,0 Volt για μπαταρία 24 Volt). Οι κατασκευαστές μπορούν να ζητήσουν έγκριση για να χρησιμοποιήσουν όριο ισχύος υψηλότερο από την τιμή αυτή για να τεθεί εκτός λειτουργίας το σύστημα παρακολούθησης.
 Ο κατασκευαστής πρέπει να αποδείξει ότι με αυτές τις τάσεις η παρακολούθηση δεν θα είναι αξιόπιστη και ότι το όχημα δεν θα λειτουργήσει με αυτά τα κριτήρια διακοπής λειτουργίας για μεγάλα χρονικά διαστήματα ή ότι το σύστημα OBD παρακολουθεί τη μπαταρία ή την τάση του συστήματος και εντοπίζει δυσλειτουργία στην τάση που χρησιμοποιείται για τη διακοπή άλλων δεκτών ελέγχου.
 5.2.4.2.
 Υψηλή τάση
 Για συστήματα παρακολούθησης τα οποία έχουν σχέση με τις εκπομπές και επηρεάζονται από υψηλές τάσεις της μπαταρίας του οχήματος ή του συστήματος, οι κατασκευαστές μπορούν να ζητήσουν να εγκριθεί η θέση εκτός λειτουργίας συστημάτων παρακολούθησης όταν η τάση της μπαταρίας ή του συστήματος υπερβαίνει την τάση που έχει καθορίσει ο κατασκευαστής.
 Ο κατασκευαστής πρέπει να αποδείξει ότι η παρακολούθηση με τάση μεγαλύτερη από αυτήν που έχει καθορίσει ο κατασκευαστής δεν θα είναι αξιόπιστη και ότι είτε ανάβει η φωτεινή προειδοποίηση (ή ο μετρητής τάσης είναι στην «κόκκινη ζώνη») του ηλεκτρικού συστήματος φόρτισης/εναλλάκτη είτε οι το σύστημα OBD παρακολουθεί τη μπαταρία ή την τάση του συστήματος και θα εντοπίσει δυσλειτουργία στην τάση που χρησιμοποιείται για τη διακοπή της λειτουργίας άλλων δεκτών ελέγχου.
 5.2.5.
 Ενεργές PTO (μονάδες απόληψης ισχύος)
 Ο κατασκευαστής μπορεί να ζητήσει έγκριση για να τεθούν προσωρινά εκτός λειτουργίας ορισμένα συστήματα παρακολούθησης σε οχήματα που είναι εξοπλισμένα με μονάδα PTO, υπό τον όρο ότι αυτή η PTO είναι ενεργοποιημένη προσωρινά.
 5.2.6.
 Επιταχυνόμενη αναγέννηση
 Ο κατασκευαστής μπορεί να ζητήσει έγκριση για να τεθούν προσωρινά εκτός λειτουργίας ορισμένα συστήματα παρακολούθησης OBD κατά τη διάρκεια της επιταχυνόμενης αναγέννησης ενός συστήματος ελέγχου των εκπομπών κατάντη του κινητήρα (π.χ. ένα φίλτρο σωματιδίων).
 5.2.7.
 AECS (βοηθητική στρατηγική ελέγχου των εκπομπών)
 Ο κατασκευαστής μπορεί να ζητήσει έγκριση για να τεθούν εκτός λειτουργίας οι δέκτες ελέγχου του συστήματος OBD κατά τη διάρκεια της λειτουργίας μιας AECS, συμπεριλαμβανομένης της MECS, υπό συνθήκες που δεν καλύπτονται ήδη από το σημείο 5.2., εάν η ικανότητα παρακολούθησης ενός δέκτη ελέγχου επηρεάζεται από τη λειτουργία μιας AECS.
 6. ΑΠΑΙΤΗΣΕΙΣ ΑΠΟΔΕΙΞΗΣ
 Τα βασικά στοιχεία για την απόδειξη της συμμόρφωσης ενός συστήματος OBD με τις απαιτήσεις του παρόντος παραρτήματος είναι τα εξής:
 α)
 διαδικασία επιλογής του μητρικού συστήματος κινητήρα OBD. Το μητρικό σύστημα κινητήρα OBD επιλέγεται από τον κατασκευαστή κατόπιν συμφωνίας με τη διοικητική αρχή.
 β)
 διαδικασία απόδειξης ταξινόμησης μιας δυσλειτουργίας. Ο κατασκευαστής υποβάλλει στη διοικητική αρχή την ταξινόμηση κάθε δυσλειτουργίας για το μητρικό σύστημα κινητήρα OBD καθώς και τα αναγκαία υποστηρικτικά στοιχεία προκειμένου να αιτιολογήσει κάθε ταξινόμηση.
 γ)
 διαδικασία έγκρισης φθαρμένου κατασκευαστικού στοιχείου. Ο κατασκευαστής παρέχει, ή ζητά από τη διοικητική αρχή, φθαρμένα κατασκευαστικά στοιχεία για δοκιμή του OBD. Αυτά τα κατασκευαστικά στοιχεία εγκρίνονται


text:
βάσει υποστηρικτικών στοιχείων τα οποία παρέχει ο κατασκευαστής.
 6.1. Σειρά κινητήρων με σύστημα OBD για τον έλεγχο των εκπομπών
 Ο κατασκευαστής ευθύνεται για τον προσδιορισμό της σύνθεσης μιας σειράς κινητήρων με σύστημα OBD για τον έλεγχο των εκπομπών. Η ομαδοποίηση συστημάτων κινητήρων στο πλαίσιο μιας σειράς κινητήρων με σύστημα OBD για τον έλεγχο των εκπομπών πρέπει να βασίζεται σε ορθή τεχνική κρίση και να υποβάλλεται για έγκριση από τη διοικητική αρχή.
 Οι κινητήρες που δεν ανήκουν στην ίδια σειρά κινητήρων μπορεί να ανήκουν στην ίδια σειρά κινητήρων με σύστημα OBD για τον έλεγχο των εκπομπών.
 6.1.1.
 Παράμετροι που ορίζουν τη σειρά κινητήρων με σύστημα OBD για τον έλεγχο των εκπομπών
 Η σειρά κινητήρων με σύστημα OBD χαρακτηρίζεται από βασικές παραμέτρους σχεδιασμού που πρέπει να είναι κοινές στα συστήματα κινητήρων της σειράς.
 Για να θεωρηθεί ότι τα συστήματα κινητήρα ανήκουν στην ίδια σειρά κινητήρων με σύστημα OBD, πρέπει να έχουν κοινές τις βασικές παραμέτρους του ακόλουθου καταλόγου:
 α)
 σύστημα ελέγχου εκπομπών
 β)
 μέθοδοι παρακολούθησης OBD
 γ)
 κριτήρια για την παρακολούθηση απόδοσης και κατασκευαστικού στοιχείου
 δ)
 παράμετροι παρακολούθησης (π.χ. συχνότητα)
 Οι ομοιότητες αυτές επιδεικνύονται από τον κατασκευαστή με σχετική τεχνική επίδειξη ή άλλες κατάλληλες διαδικασίες και κατόπιν έγκρισης της διοικητικής αρχής.
 Ο κατασκευαστής μπορεί να ζητήσει από τη διοικητική αρχή να εγκρίνει μικρές διαφορές στις μεθόδους παρακολούθησης/διάγνωσης του συστήματος ελέγχου των εκπομπών, που οφείλονται σε μεταβολή της διάταξης του συστήματος του κινητήρα, όταν αυτές οι μέθοδοι θεωρούνται παρόμοιες από τον κατασκευαστή και:
 α)
 διαφέρουν μόνο ως προς την αντιστοιχία με τα ιδιαίτερα χαρακτηριστικά των εν λόγω κατασκευαστικών στοιχείων (π.χ. μέγεθος, ροή εξάτμισης κλπ.)· ή
 β)
 οι ομοιότητές τους βασίζονται σε ορθή τεχνική κρίση.
 6.1.2.
 μητρικό σύστημα κινητήρα OBD
 Η συμμόρφωση της σειρά κινητήρων με σύστημα OBD με τις απαιτήσεις του παρόντος παραρτήματος επιτυγχάνεται μέσω της απόδειξης της συμμόρφωσης του μητρικού συστήματος κινητήρων OBD αυτής της σειράς.
 Η επιλογή του μητρικού συστήματος κινητήρων OBD γίνεται από τον κατασκευαστή και ζητείται η έγκριση της διοικητικής αρχής.
 Πριν από τη δοκιμή η διοικητική αρχή μπορεί να αποφασίσει να ζητήσει από τον κατασκευαστή να επιλέξει επιπλέον κινητήρα για επίδειξη.
 Ο κατασκευαστής μπορεί επίσης να προτείνει στη διοικητική αρχή να πραγματοποιήσει δοκιμές σε πρόσθετους κινητήρες ώστε να καλύψει όλη τη σειρά κινητήρων με σύστημα OBD.
 6.2. Διαδικασίες απόδειξης της ταξινόμησης μιας δυσλειτουργίας
 Ο κατασκευαστής παρέχει στη διοικητική αρχή το υλικό τεκμηρίωσης το οποίο αιτιολογεί την ορθή ταξινόμηση κάθε δυσλειτουργίας. αυτό το υλικό τεκμηρίωσης περιλαμβάνει ανάλυση της αστοχίας (για παράδειγμα, στοιχεία «ανάλυσης αστοχιών και επιπτώσεων») και μπορεί επίσης να περιλαμβάνει:
 α)
 αποτελέσματα προσομοίωσης
 β)
 αποτελέσματα δοκιμών
 γ)
 αναφορά σε ταξινόμηση που εγκρίθηκε προηγουμένως
 Στις ακόλουθες παραγράφους παρατίθενται οι απαιτήσεις απόδειξης της ορθής ταξινόμησης, περιλαμβανομένων των απαιτήσεων δοκιμών. Ο ελάχιστος αριθμός δοκιμών είναι τέσσερις και ο μέγιστος αριθμός δοκιμών είναι τέσσερις φορές ο αριθμός των σχετικών σειρών κινητήρων στη σειρά κινητήρων με σύστημα OBD. Η διοικητική αρχή μπορεί να αποφασίσει να μειώσει ανά πάσα στιγμή τη διάρκεια της δοκιμής προτού επιτευχθεί ο μέγιστος αριθμός δοκιμών αστοχίας.
 Σε ειδικές περιπτώσεις όταν δεν είναι δυνατές οι δοκιμές ταξινόμησης (για παράδειγμα, όταν


text:
η MECS ενεργοποιείται και η δοκιμή δεν μπορεί να πραγματοποιηθεί στον κινητήρα κλπ.), η δυσλειτουργία μπορεί να ταξινομηθεί με βάση τεχνική αιτιολόγηση. Η εν λόγω εξαίρεση τεκμηριώνεται από τον κατασκευαστή και υπόκειται στην έγκριση της διοικητικής αρχής.
 6.2.1.
 Απόδειξη ταξινόμησης στην κατηγορία Α
 Η ταξινόμηση της δυσλειτουργίας από τον κατασκευαστή στην κατηγορία δεν υποβάλλεται σε αποδεικτική δοκιμή.
 Εάν η διοικητική αρχή διαφωνήσει με την ταξινόμηση μιας δυσλειτουργίας στην κατηγορία Α από τον κατασκευαστή, η διοικητική αρχή ζητά την ταξινόμηση της δυσλειτουργίας στην κατηγορία Β1, Β2 ή Γ, ανάλογα με την περίπτωση.
 Στην περίπτωση αυτή, το έγγραφο έγκρισης αναφέρει ότι η ταξινόμηση της δυσλειτουργίας πραγματοποιήθηκε σύμφωνα με την αίτηση της διοικητικής αρχής.
 6.2.2.
 Απόδειξη ταξινόμησης στην κατηγορία Β1 (διάκριση μεταξύ A και B1)
 Προκειμένου να αιτιολογηθεί η ταξινόμηση μιας δυσλειτουργίας στην κατηγορία B1, η τεκμηρίωση πρέπει να αποδεικνύει σαφώς ότι, σε ορισμένες περιπτώσεις (9), η δυσλειτουργία έχει ως αποτέλεσμα εκπομπές χαμηλότερες από τα OTL.
 Στην περίπτωση που η διοικητική αρχή απαιτεί δοκιμή των εκπομπών για την απόδειξη της ταξινόμησης μιας δυσλειτουργίας στην κατηγορία B1, ο κατασκευαστής πρέπει να αποδείξει ότι οι εκπομπές που οφείλονται σε αυτή τη συγκεκριμένη δυσλειτουργία είναι σε ορισμένες περιπτώσεις χαμηλότερες από τα OTL:
 α)
 ο κατασκευαστής επιλέγει τις συνθήκες της δοκιμής σε συμφωνία με τη διοικητική αρχή·
 β)
 δεν ζητείται από τον κατασκευαστή να αποδείξει ότι σε άλλες συνθήκες οι εκπομπές που οφείλονται στη δυσλειτουργία υπερβαίνουν στην πραγματικότητα τα OTL.
 Όταν ο κατασκευαστής δεν αποδεικνύει την ταξινόμηση στην κατηγορία B1, η δυσλειτουργία ταξινομείται στην κατηγορία A.
 6.2.3.
 Απόδειξη ταξινόμησης στην κατηγορία Β1 (διάκριση μεταξύ Β2 και B1)
 Εάν η διοικητική αρχή διαφωνήσει με τον κατασκευαστή για την ταξινόμηση μιας δυσλειτουργίας στην κατηγορία Β1 επειδή θεωρεί ότι δεν υπερβαίνονται τα OTL, η διοικητική αρχή ζητά τη νέα ταξινόμηση της δυσλειτουργίας στην κατηγορία Β2 ή Γ. Στην περίπτωση αυτή, τα έγγραφα έγκρισης αναφέρουν ότι η ταξινόμηση της δυσλειτουργίας πραγματοποιήθηκε σύμφωνα με την απαίτηση της διοικητικής αρχής.
 6.2.4.
 Απόδειξη ταξινόμησης στην κατηγορία Β2 (διάκριση μεταξύ Β2 και B1)
 Προκειμένου να αιτιολογηθεί η ταξινόμηση μιας δυσλειτουργίας στην κατηγορία B2, ο κατασκευαστής πρέπει να αποδείξει ότι οι εκπομπές είναι χαμηλότερες από τα OTL.
 Εάν η διοικητική αρχή διαφωνήσει με την ταξινόμηση μιας δυσλειτουργίας στην κατηγορία Β2 επειδή θεωρεί ότι υπερβαίνονται τα OTL, μπορεί να ζητηθεί από τον κατασκευαστή να αποδείξει με τη διενέργεια δοκιμών ότι οι εκπομπές που οφείλονται στη δυσλειτουργία είναι χαμηλότερες από τα OTL. Εάν αυτό δεν επιτευχθεί με τις δοκιμές, η διοικητική αρχή ζητά νέα ταξινόμηση της δυσλειτουργίας στην κατηγορία A ή B1 και ο κατασκευαστής πρέπει να αποδείξει στη συνέχεια την κατάλληλη ταξινόμηση και να επικαιροποιηθεί η τεκμηρίωση.
 6.2.5.
 Απόδειξη ταξινόμησης στην κατηγορία Β2 (διάκριση μεταξύ Β2 και Γ)
 Εάν η διοικητική αρχή διαφωνήσει για την ταξινόμηση μιας δυσλειτουργίας από τον κατασκευαστή στην κατηγορία Β2 επειδή θεωρεί ότι δεν υπερβαίνονται τα κανονιστικά όρια εκπομπών, η διοικητική αρχή ζητά τη νέα ταξινόμηση της δυσλειτουργίας στην κατηγορία Γ. Στην περίπτωση αυτή, τα έγγραφα έγκρισης αναφέρουν ότι η ταξινόμηση της δυσλειτουργίας πραγματοποιήθηκε σύμφωνα με την απαίτηση της διοικητικής αρχής.
 6.2.6.
 Απόδειξη


text:
ταξινόμησης στην κατηγορία Γ
 Προκειμένου να αιτιολογηθεί η ταξινόμηση μιας δυσλειτουργίας στην κατηγορία Γ, ο κατασκευαστής πρέπει να αποδείξει ότι οι εκπομπές είναι χαμηλότερες από τα κανονιστικά όρια εκπομπών.
 Εάν η διοικητική αρχή διαφωνήσει με την ταξινόμηση μιας δυσλειτουργίας στην κατηγορία Γ, μπορεί να ζητηθεί από τον κατασκευαστή να αποδείξει με τη διενέργεια δοκιμών ότι οι εκπομπές που οφείλονται στη δυσλειτουργία είναι χαμηλότερες από τα κανονιστικά όρια εκπομπών.
 Εάν δεν επιτύχουν οι δοκιμές, η διοικητική αρχή ζητά νέα ταξινόμηση αυτής της δυσλειτουργίας και ο κατασκευαστής πρέπει να αποδείξει στη συνέχεια την κατάλληλη ταξινόμηση και να επικαιροποιηθεί η τεκμηρίωση.
 6.3. Διαδικασίες απόδειξης της απόδοσης του OBD
 Ο κατασκευαστής υποβάλλει στη διοικητική αρχή πλήρες πακέτο τεκμηρίωσης που αιτιολογεί τη συμμόρφωση του συστήματος OBD όσον αφορά την ικανότητα παρακολούθησης, που μπορεί να περιλαμβάνει:
 α)
 αλγορίθμους και διαγράμματα για τη λήψη αποφάσεων
 β)
 δοκιμές και/ή αποτελέσματα προσομοίωσης
 γ)
 αναφορά σε συστήματα παρακολούθησης που εγκρίθηκαν προηγουμένως κλπ. systems, etc.
 Στις ακόλουθες παραγράφους παρατίθενται οι απαιτήσεις απόδειξης της απόδοσης του OBD, περιλαμβανομένων των απαιτήσεων δοκιμών. Ο ελάχιστος αριθμός δοκιμών είναι τέσσερις και ο μέγιστος αριθμός δοκιμών είναι τέσσερις φορές ο αριθμός των σχετικών σειρών κινητήρων στη σειρά κινητήρων με σύστημα OBD. Η διοικητική αρχή μπορεί να αποφασίσει να μειώσει ανά πάσα στιγμή της διάρκεια της δοκιμής προτού επιτευχθεί ο μέγιστος αριθμός δοκιμών αστοχίας.
 6.3.1.
 Διαδικασίες απόδειξης της απόδοσης του OBD με την υποβολή σε δοκιμή
 Εκτός από τα υποστηρικτικά στοιχεία που αναφέρονται στο σημείο 6.3., ο κατασκευαστής πρέπει να αποδεικνύει την ορθή παρακολούθηση των ειδικών συστημάτων ή κατασκευαστικών στοιχείων ελέγχου των εκπομπών με την υποβολή τους σε δοκιμές σε κλίνη δοκιμών κινητήρα σύμφωνα με τις διαδικασίες δοκιμής που προσδιορίζονται στο σημείο 7.2. του παρόντος παραρτήματος.
 Στην περίπτωση αυτή, ο κατασκευαστής πρέπει να παρέχει τα κατάλληλα φθαρμένα κατασκευαστικά στοιχεία ή την ηλεκτρική διάταξη η οποία θα χρησιμοποιηθεί για την προσομοίωση μιας δυσλειτουργίας.
 Η ορθή ανίχνευση της δυσλειτουργίας από το σύστημα OBD και η ορθή απόκριση από αυτό (βλέπε ένδειξη MI, αποθήκευση DTC κλπ.) πρέπει να αποδεικνύεται σύμφωνα με το σημείο 7.2.
 6.3.2.
 Διαδικασία έγκρισης φθαρμένου κατασκευαστικού στοιχείου (ή συστήματος)
 Το παρόν σημείο ισχύει για τις περιπτώσεις που η δυσλειτουργία η οποία επελέγη για τη δοκιμή επίδειξης OBD παρακολουθείται μέσω εκπομπών καυσαερίων (10) (παρακολούθηση κατώτατων ορίων εκπομπών — βλέπε σημείο 4.2.), βάσει δοκιμής εκπομπών, για την έγκριση του φθαρμένου κατασκευαστικού στοιχείου.
 Σε πολύ ειδικές περιπτώσεις η έγκριση φθαρμένων κατασκευαστικών στοιχείων ή συστημάτων μέσω δοκιμών μπορεί να μην είναι δυνατή (για παράδειγμα, εάν ενεργοποιηθεί μια MECS και η δοκιμή δεν μπορεί να πραγματοποιηθεί στον κινητήρα κλπ.). Σε αυτές τις περιπτώσεις το φθαρμένο κατασκευαστικό στοιχείο πρέπει να εγκριθεί χωρίς δοκιμή. Η εν λόγω εξαίρεση τεκμηριώνεται από τον κατασκευαστή και υπόκειται στην έγκριση της διοικητικής αρχής.
 6.3.2.1.
 Διαδικασία έγκρισης φθαρμένου κατασκευαστικού στοιχείου που χρησιμοποιείται για την απόδειξη του εντοπισμού δυσλειτουργιών των κατηγοριών A και B1
 Στην περίπτωση που η επιλεγείσα από τη διοικητική αρχή δυσλειτουργία έχει ως αποτέλεσμα εκπομπές καυσαερίων που μπορούν να υπερβαίνουν τις κατώτατες οριακές τιμές OBD, ο κατασκευαστής πρέπει να αποδείξει μέσω δοκιμής εκπομπών σύμφωνα με το σημείο


text:
7. ότι το φθαρμένο κατασκευαστικό στοιχείο ή διάταξη δεν καταλήγει στις σχετικές εκπομπές που υπερβαίνουν τα OTL κατά περισσότερο από 20 %.
 6.3.2.2.
 Έγκριση φθαρμένων κατασκευαστικών στοιχείων που χρησιμοποιούνται για την απόδειξη της ανίχνευσης δυσλειτουργιών της κατηγορίας Β2
 Στην περίπτωση δυσλειτουργιών της κατηγορίας B2 και ύστερα από αίτηση της διοικητικής αρχής, ο κατασκευαστής πρέπει να αποδείξει μέσω δοκιμής εκπομπών σύμφωνα με το σημείο 7. ότι το φθαρμένο κατασκευαστικό στοιχείο ή διάταξη δεν έχει ως αποτέλεσμα ότι οι σχετικές εκπομπές υπερβαίνουν τα ισχύοντα OTL.
 6.3.2.3.
 Έγκριση φθαρμένων κατασκευαστικών στοιχείων που χρησιμοποιούνται για την απόδειξη της ανίχνευσης δυσλειτουργιών της κατηγορίας Γ
 Στην περίπτωση δυσλειτουργιών της κατηγορίας Γ και ύστερα από αίτηση της διοικητικής αρχής, ο κατασκευαστής πρέπει να αποδείξει μέσω δοκιμής εκπομπών σύμφωνα με το σημείο 7. ότι το φθαρμένο κατασκευαστικό στοιχείο ή διάταξη δεν έχει ως αποτέλεσμα ότι οι σχετικές εκπομπές υπερβαίνουν το ισχύον κανονιστικό όριο εκπομπών.
 6.3.3.
 Έκθεση δοκιμής
 Η έκθεση δοκιμής πρέπει να περιέχει, τουλάχιστον, τις πληροφορίες που αναφέρονται στο προσάρτημα 4.
 6.4. Έγκριση συστήματος OBD με αστοχίες
 6.4.1.
 Οι εγκρίνουσες αρχές μπορούν να εγκρίνουν ύστερα από αίτηση του κατασκευαστή ένα σύστημα OBD ακόμη και αν το σύστημα έχει μία ή περισσότερες αστοχίες.
 Η διοικητική αρχή, κατά την εξέταση της αίτησης, αποφαίνεται κατά πόσον η συμμόρφωση προς τις απαιτήσεις του παρόντος παραρτήματος είναι εφικτή ή αδικαιολόγητη.
 Η διοικητική αρχή λαμβάνει υπόψη τα δεδομένα του κατασκευαστή βάσει των οποίων αναλύονται παράγοντες όπως –αλλά όχι αποκλειστικά– η τεχνική σκοπιμότητα, οι προθεσμίες και οι κύκλοι παραγωγής όπου περιλαμβάνεται η έναρξη και η παύση παραγωγής κινητήρων ή ο σχεδιασμός οχημάτων και η προγραμματισμένη αναβάθμιση των υπολογιστών, ο βαθμός στον οποίο το σύστημα OBD θα ανταποκρίνεται στις απαιτήσεις της παρούσας οδηγίας και εάν ο κατασκευαστής κατέβαλε τις δέουσες προσπάθειες για να συμμορφωθεί με τις απαιτήσεις του παρόντος παραρτήματος.
 Η διοικητική αρχή δεν αποδέχεται καμία αίτηση για την έγκριση συστήματος με αστοχία, στο οποίο δεν υπάρχει η απαιτούμενη διαγνωστική παρακολούθηση (π.χ. πλήρης έλλειψη της απαιτούμενης παρακολούθησης σύμφωνα με το προσάρτημα 3).
 6.4.2.
 Περίοδος εκδήλωσης της αστοχίας
 Μια αστοχία γίνεται αποδεκτή για περίοδο ενός έτους μετά την ημερομηνία έγκρισης του συστήματος του κινητήρα.
 Εάν ένας κατασκευαστής μπορεί να αποδείξει δεόντως στη διοικητική αρχή ότι θα απαιτηθούν ουσιαστικές μετατροπές στον κινητήρα και πρόσθετη προθεσμία για να διορθωθεί η αστοχία, τότε η αστοχία αυτή μπορεί να επιτραπεί για ένα επιπλέον έτος, με την προϋπόθεση ότι η συνολική περίοδος εκδήλωσης της αστοχίας δεν θα υπερβεί τα 3 έτη (δηλαδή επιτρέπεται να διαρκέσει 3 φορές κατά την περίοδο 1 έτους).
 Ο κατασκευαστής δεν μπορεί να υποβάλει αίτηση για την ανανέωση της περιόδου εκδήλωσης της αστοχίας.
 7. ΔΙΑΔΙΚΑΣΙΕΣ ΔΟΚΙΜΗΣ
 7.1. Διαδικασία δοκιμής
 Η απόδειξη με τη διενέργεια δοκιμών της ορθής ταξινόμησης της δυσλειτουργίας και η απόδειξη με τη διενέργεια δοκιμών της ορθής παρακολούθησης της απόδοσης ενός συστήματος OBD είναι θέματα τα οποία πρέπει να εξεταστούν ξεχωριστά κατά τη διάρκεια της διαδικασίας δοκιμής. Για παράδειγμα, μια δυσλειτουργία της κατηγορίας A δεν θα απαιτήσει δοκιμή ταξινόμησης ενώ μπορεί να υποβληθεί σε δοκιμή απόδοσης OBD.
 Όπου ενδείκνυται, μπορεί να χρησιμοποιηθεί η ίδια δοκιμή για


text:
να αποδειχθεί η ορθή ταξινόμηση μιας δυσλειτουργίας, η έγκριση παρεχόμενου από τον κατασκευαστή φθαρμένου κατασκευαστικού στοιχείου και η ορθή παρακολούθηση από το σύστημα OBD.
 Το σύστημα του κινητήρα στο οποίο δοκιμάζεται το σύστημα OBD πρέπει να πρέπει να πληροί τις απαιτήσεις εκπομπών του παρόντος κανονισμού.
 7.1.1.
 Διαδικασία δοκιμής για την απόδειξη της ταξινόμησης μιας δυσλειτουργίας
 Όταν η διοικητική αρχή ζητά από τον κατασκευαστή, σύμφωνα με το σημείο 6.2., να αιτιολογήσει την ταξινόμηση μιας συγκεκριμένης δυσλειτουργίας, η απόδειξη της συμμόρφωσης θα αποτελείται από μια σειρά δοκιμών των εκπομπών.
 Σύμφωνα με το σημείο 6.2.2., όταν η διοικητική αρχή απαιτεί δοκιμές για την αιτιολόγηση της ταξινόμησης μιας δυσλειτουργίας στην κατηγορία B1 και όχι στην κατηγορία A, ο κατασκευαστής πρέπει να αποδείξει ότι οι εκπομπές που οφείλονται σε αυτή τη συγκεκριμένη δυσλειτουργία είναι, σε ορισμένες συνθήκες, χαμηλότερες από τα OTL:
 α)
 ο κατασκευαστής επιλέγει αυτές τις συνθήκες δοκιμής σε συμφωνία με τη διοικητική αρχή
 β)
 δεν ζητείται από τον κατασκευαστή να αποδείξει ότι σε άλλες συνθήκες οι εκπομπές που οφείλονται στη δυσλειτουργία υπερβαίνουν στην πραγματικότητα τα OTL.
 Η δοκιμή εκπομπών μπορεί να επαναληφθεί εφόσον το ζητήσει ο κατασκευαστής έως τρεις φορές.
 Εάν μια από τις δοκιμές αυτές έχει ως αποτέλεσμα εκπομπές χαμηλότερες από τα σχετικά OTL, η ταξινόμηση της δυσλειτουργίας στην κατηγορία B1 εγκρίνεται.
 Όταν η διοικητική αρχή απαιτεί δοκιμές για την αιτιολόγηση της ταξινόμησης μιας δυσλειτουργίας στην κατηγορία B2 και όχι στην κατηγορία Β1 ή στην κατηγορία Γ και όχι στην κατηγορία B2, η δοκιμή εκπομπών πρέπει να επαναληφθεί. Εάν οι εκπομπές που μετρώνται στις δοκιμές είναι μεγαλύτερες από τα OTL ή τις οριακές τιμές εκπομπών, αντίστοιχα, η δυσλειτουργία πρέπει να ταξινομηθεί εκ νέου.
 Σημείωση
 :
 Σύμφωνα με το σημείο 6.2.1., το παρόν σημείο δεν ισχύει για τις δυσλειτουργίες της κατηγορίας A.
 7.1.2.
 Διαδικασίες δοκιμής για την απόδειξη της απόδοσης του OBD
 Όταν η διοικητική αρχή ζητά σύμφωνα με το σημείο 6.3. δοκιμή της απόδοσης του συστήματος OBD, η απόδειξη της συμμόρφωσης πρέπει να αποτελείται από τις ακόλουθες φάσεις:
 α)
 η διοικητική αρχή επιλέγει μια δυσλειτουργία και ο κατασκευαστής καθιστά διαθέσιμο αντίστοιχο φθαρμένο κατασκευαστικό στοιχείο ή σύστημα·
 β)
 εφόσον ενδείκνυται και απαιτείται, ο κατασκευαστής πρέπει να αποδείξει με τη διεξαγωγή δοκιμών εκπομπών ότι το φθαρμένο κατασκευαστικό στοιχείο εγκρίνεται για επίδειξη παρακολούθησης·
 γ)
 ο κατασκευαστής πρέπει να αποδείξει ότι το σύστημα OBD ανταποκρίνεται κατά τρόπο που είναι σύμφωνος με τις διατάξεις του παρόντος παραρτήματος (δηλαδή ένδειξη MI, αποθήκευση DTC κλπ.) το αργότερο έως το τέλος μιας σειράς κύκλων δοκιμών.
 7.1.2.1.
 Έγκριση φθαρμένου κατασκευαστικού στοιχείου
 Όταν η διοικητική αρχή ζητά από τον κατασκευαστή να εγκρίνει ένα φθαρμένο κατασκευαστικό στοιχείο με τη διενέργεια δοκιμών σύμφωνα με το σημείο 6.3.2., αυτό πρέπει να γίνει με την πραγματοποίηση δοκιμών εκπομπών.
 Εάν προκύπτει ότι η εγκατάσταση φθαρμένου κατασκευαστικού στοιχείου ή διάταξης σε σύστημα κινητήρα συνεπάγεται ότι η σύγκριση με τα όρια OBD δεν είναι δυνατή (π.χ. επειδή δεν ικανοποιούνται οι στατιστικοί όροι για την επικύρωση του κύκλου δοκιμών εκπομπών), η δυσλειτουργία του σχετικού κατασκευαστικού στοιχείου ή της διάταξης μπορεί να θεωρηθεί ως εξαρτώμενη από την έγκριση της διοικητικής αρχής


text:
σύμφωνα με τις τεχνικές εξηγήσεις του κατασκευαστή.
 Στην περίπτωση που η εγκατάσταση φθαρμένου κατασκευαστικού στοιχείου ή διάταξης σε κινητήρα συνεπάγεται ότι η καμπύλη πλήρους φορτίου (όπως καθορίζεται από κινητήρα που λειτουργεί σωστά) δεν είναι δυνατόν να επιτευχθεί κατά τη διάρκεια της δοκιμής, το φθαρμένο κατασκευαστικό στοιχείο ή η διάταξη μπορεί να θεωρηθεί ως εξαρτώμενη από την έγκριση της διοικητικής αρχής σύμφωνα με τις τεχνικές εξηγήσεις του κατασκευαστή.
 7.1.2.2.
 Ανίχνευση δυσλειτουργίας
 Κάθε δέκτης ελέγχου τον οποίο επιλέγει η διοικητική αρχή για να υποβληθεί σε δοκιμή σε κλίνη δοκιμών κινητήρα, πρέπει να ανταποκρίνεται στην εισαγωγή φθαρμένου κατασκευαστικού στοιχείου κατά τρόπο που να συμφωνεί με τις απαιτήσεις του παρόντος παραρτήματος εντός δύο διαδοχικών κύκλων δοκιμών OBD σύμφωνα με το σημείο 7.2.2. του παρόντος παραρτήματος.
 Όταν έχει προσδιοριστεί στην περιγραφή της παρακολούθησης και συμφωνηθεί από τη διοικητική αρχή ότι ένας συγκεκριμένος δέκτης χρειάζεται περισσότερες από δύο λειτουργικές αλληλουχίες για την εκπλήρωση της παρακολούθησης, ο αριθμός των κύκλων δοκιμών OBD μπορεί να αυξηθεί σύμφωνα με την αίτηση του κατασκευαστή.
 Μετά από κάθε κύκλος δοκιμών OBD στη δοκιμή επίδειξης ο κινητήρας πρέπει να τίθεται εκτός λειτουργίας. Κατά την επιλογή του χρόνου της επόμενης θέσης σε λειτουργία πρέπει να λαμβάνεται υπόψη η τυχόν παρακολούθηση που πραγματοποιείται μετά τη θέση εκτός λειτουργίας του κινητήρα και όλες οι αναγκαίες προϋποθέσεις για να γίνει η παρακολούθηση κατά την επόμενη θέση σε λειτουργία.
 Η δοκιμή θεωρείται ότι ολοκληρώθηκε από τη στιγμή που το σύστημα OBD έχει ανταποκριθεί κατά τρόπο που ικανοποιεί τις απαιτήσεις του παρόντος παραρτήματος.
 7.2. Εφαρμοστέες δοκιμές
 Οι δοκιμές εκπομπών είναι ο κύκλος δοκιμών ο οποίος χρησιμοποιείται για τη μέτρηση των εκπομπές που αποτελούν αντικείμενο ρύθμισης.
 Ο κύκλος δοκιμών OBD είναι ο κύκλος δοκιμών που χρησιμοποιείται για την αξιολόγηση της απόδοσης του δέκτη OBD. Σε πολλές περιπτώσεις αυτοί οι κύκλοι δοκιμών είναι ίδιοι.
 7.2.1.
 Κύκλος δοκιμών εκπομπών
 Ο κύκλος δοκιμών για τη μέτρηση εκπομπών που εξετάζεται στο παρόν παράρτημα είναι ο κύκλος δοκιμών WHTC όπως περιγράφεται στο παράρτημα 10.
 7.2.2.
 Κύκλος δοκιμών OBD
 Ο εναρμονισμένος σε παγκόσμια κλίμακα κύκλος δοκιμών OBD που εξετάζεται στο παρόν παράρτημα είναι το θερμό μέρος του κύκλου δοκιμών WHTC όπως περιγράφεται στο παράρτημα 10.
 Ύστερα από αίτηση του κατασκευαστή και με την έγκριση της διοικητικής αρχής, το ψυχρό μέρος του κύκλου δοκιμών WHTC μπορεί να χρησιμοποιηθεί ως εναλλακτικός κύκλος δοκιμών OBD. Η αίτηση πρέπει να περιλαμβάνει στοιχεία (τεχνικά δεδομένα, προσομοίωση, αποτελέσματα δοκιμών κλπ.) από τα οποία να προκύπτουν:
 α)
 ο ζητούμενος κύκλος δοκιμών ενεργοποιεί δέκτη που θα λειτουργεί σε πραγματικές συνθήκες οδήγησης και
 β)
 ο εφαρμοζόμενος —εναρμονισμένος σε παγκόσμια κλίμακα ή αποδεκτός σε περιφερειακή κλίμακα— κύκλος δοκιμών OBD είναι λιγότερο κατάλληλος για την εν λόγω παρακολούθηση (π.χ. παρακολούθηση κατανάλωσης ρευστών).
 7.2.3.
 Συνθήκες δοκιμής
 Οι συνθήκες (π.χ. θερμοκρασία, υψόμετρο, ποιότητα καυσίμου κλπ.) διεξαγωγής των δοκιμών που αναφέρονται στα σημεία 7.2.1. και 7.2.2. πρέπει να είναι οι συνθήκες που απαιτούνται για τη διεξαγωγή του κύκλου δοκιμών WHTC όπως περιγράφονται στο παράρτημα 10.
 Στην περίπτωση δοκιμής εκπομπών με σκοπό την αιτιολόγηση της ταξινόμησης μιας συγκεκριμένης δυσλειτουργίας στην κατηγορία B1, οι συνθήκες της δοκιμής μπορού, με απόφαση του


text:
κατασκευαστή, να αποκλίνουν από εκείνες των παραπάνω σημείων, σύμφωνα με το σημείο 6.2.2.
 7.3. Εκθέσεις δοκιμών
 Η έκθεση δοκιμών πρέπει να περιέχει, τουλάχιστον, τις πληροφορίες που αναφέρονται στο προσάρτημα 4.
 8. ΑΠΑΙΤΗΣΕΙΣ ΤΕΚΜΗΡΙΩΣΗΣ
 8.1. Τεκμηρίωση για την έγκριση
 Ο κατασκευαστής παρέχει υλικό τεκμηρίωσης το οποίο περιλαμβάνει πλήρη περιγραφή του συστήματος OBD. Το υλικό τεκμηρίωσης είναι διαθέσιμη σε δύο μέρη:
 α)
 το πρώτο μέρος μπορεί να είναι συνοπτική, αρκεί να παρέχει αποδείξεις σχετικά με τη σχέση μεταξύ δεκτών ελέγχου, αισθητήρων/ενεργοποιητών και συνθηκών λειτουργίας (δηλαδή να περιγράφει όλες τις συνθήκες που επιτρέπουν τους δέκτες ελέγχου να λειτουργούν και τις συνθήκες που προκαλούν τη διακοπή της λειτουργίας του δέκτη ελέγχου). Η τεκμηρίωση πρέπει να περιγράφει τα λειτουργικά χαρακτηριστικά του συστήματος OBD, συμπεριλαμβανομένης της κατάταξης των δυσλειτουργιών στη ιεραρχική ταξινόμηση. Το υλικό αυτό από παραμένει στη διοικητική αρχή. Οι πληροφορίες αυτές μπορούν να γνωστοποιηθούν σε ενδιαφερόμενα μέρη ύστερα από σχετική αίτηση.
 β)
 το δεύτερο μέρος περιέχει όλα τα στοιχεία, συμπεριλαμβανομένων λεπτομερειών για φθαρμένα κατασκευαστικά στοιχεία ή συστήματα και συναφή αποτελέσματα δοκιμών, που χρησιμοποιούνται ως αποδεικτικά στοιχεία για την υποστήριξη της διαδικασίας λήψης απόφασης που αναφέρεται παραπάνω, καθώς και κατάλογο όλων των σημάτων εισόδου και εξόδου που είναι διαθέσιμα στο σύστημα του κινητήρα και παρακολουθούνται από το σύστημα OBD. Το δεύτερο μέρος πρέπει επίσης παρουσιάζει όλες τις στρατηγικές παρακολούθησης και τη διαδικασία λήψης αποφάσεων.
 Το δεύτερο μέρος παραμένει αυστηρά εμπιστευτικό. Το εν λόγω υλικό μπορεί να φυλαχθεί από τη διοικητική αρχή ή, κατά την κρίση της διοικητικής αρχής, μπορεί να βρίσκεται υπό τον έλεγχο του κατασκευαστή, αλλά καθίσταται διαθέσιμο προς έλεγχο από τη διοικητική αρχή κατά τη χρονική στιγμή έγκρισης ή καθ’ οιανδήποτε χρονική στιγμή κατά τη διάρκεια ισχύος της έγκρισης.
 8.1.1.
 Τεκμηρίωση σχετικά με κάθε κατασκευαστικό στοιχείο ή σύστημα το οποίο παρακολουθείται
 Το υλικό τεκμηρίωσης που περιλαμβάνεται στο δεύτερο μέρος πρέπει να περιέχει, μεταξύ άλλων, τις ακόλουθες πληροφορίες για κάθε κατασκευαστικό στοιχείο ή σύστημα το οποίο παρακολουθείται:
 α)
 τις δυσλειτουργίες και το (-ους) σχετικό (-ούς) DTC·
 β)
 τις μεθόδους παρακολούθησης που χρησιμοποιούνται για την ανίχνευση δυσλειτουργιών·
 γ)
 τις παραμέτρους που χρησιμοποιούνται και τις αναγκαίες προϋποθέσεις για την ανίχνευση των δυσλειτουργιών και, ενδεχομένως, τα όρια των κριτηρίων βλάβης (παρακολούθηση απόδοσης και κατασκευαστικού στοιχείου)·
 δ)
 τα κριτήρια αποθήκευσης DTC·
 ε)
 τη διάρκεια της παρακολούθησης (δηλαδή το χρόνο λειτουργίας/αναγκαία διαδικασία για την ολοκλήρωση της παρακολούθησης) και τη συχνότητα της παρακολούθησης (δηλαδή συνεχής, μία φορά ανά διαδρομή κλπ.).
 8.1.2.
 Τεκμηρίωση σχετικά με την ταξινόμηση της δυσλειτουργίας
 Το υλικό τεκμηρίωσης που περιλαμβάνεται στο δεύτερο μέρος πρέπει να περιέχει, μεταξύ άλλων, τις ακόλουθες πληροφορίες για την ταξινόμηση των δυσλειτουργιών:
 Η ταξινόμηση της δυσλειτουργίας κάθε DTC πρέπει να τεκμηριώνεται. Η ταξινόμηση αυτή μπορεί να είναι διαφορετική για διάφορους τύπους κινητήρων (δηλαδή διαφορετική κατάταξη της απόδοσης) μέσα στην ίδια σειρά κινητήρων με σύστημα OBD.
 Οι πληροφορίες αυτές πρέπει να περιλαμβάνουν την τεχνική αιτιολόγηση που απαιτείται σύμφωνα με το σημείο 4.2. του παρόντος παραρτήματος για την ταξινόμηση στην κατηγορία A, στην κατηγορία B1 ή στην κατηγορία B2.
 8.1.3.
 Τεκμηρίωση σχετικά με σειράς κινητήρων με σύστημα OBD
 Το υλικό τεκμηρίωσης που περιλαμβάνεται στο δεύτερο


text:
μέρος πρέπει να περιέχει, μεταξύ άλλων, τις ακόλουθες πληροφορίες για σειράς κινητήρων με σύστημα OBD:
 Πρέπει να παρέχεται περιγραφή της σειράς κινητήρων με σύστημα OBD. Η περιγραφή αυτή πρέπει να περιλαμβάνει κατάλογο και περιγραφή των τύπων κινητήρων στη σειρά κινητήρων, περιγραφή του μητρικού συστήματος κινητήρων OBD και όλα τα στοιχεία που χαρακτηρίζουν τη σειρά κινητήρων σύμφωνα με το σημείο 6.1.1. του παρόντος παραρτήματος.
 Στην περίπτωση που η σειρά κινητήρων με σύστημα OBD για τον έλεγχο των εκπομπών περιλαμβάνει κινητήρες που ανήκουν σε διαφορετικές σειρές κινητήρων, πρέπει να παρέχεται συνοπτική περιγραφή αυτών των σειρών κινητήρων.
 Επιπλέον, ο κατασκευαστής πρέπει να παρέχει κατάλογο όλων των ηλεκτρονικών σημάτων εισόδου και εξόδου και προσδιορισμό του πρωτοκόλλου επικοινωνίας που χρησιμοποιείται από κάθε σειρά κινητήρων με σύστημα OBD για τον έλεγχο των εκπομπών.
 8.2. Τεκμηρίωση για την εγκατάσταση σε όχημα συστήματος κινητήρα εξοπλισμένου με σύστημα OBD
 Ο κατασκευαστής του κινητήρα πρέπει να φροντίζει ώστε στα έγγραφα σχετικά με την εγκατάσταση του συστήματος του κινητήρα να περιλαμβάνονται οι κατάλληλοι κανόνες που θα εξασφαλίζουν ότι το όχημα, ανάλογα με το αν χρησιμοποιείται στο δρόμο ή αλλού, θα πληροί τις απαιτήσεις του παρόντος παραρτήματος. Η εν λόγω τεκμηρίωση πρέπει να περιλαμβάνει, μεταξύ άλλων:
 α)
 τις λεπτομερείς τεχνικές απαιτήσεις, περιλαμβανομένων των διατάξεων που εξασφαλίζουν τη συμβατότητα με το σύστημα OBD του συστήματος του κινητήρα·
 β)
 τη διαδικασία ελέγχου που πρέπει να πραγματοποιείται.
 Η ύπαρξη και η καταλληλότητα αυτών των απαιτήσεων εγκατάστασης μπορεί να ελεγχθεί κατά τη διάρκεια της διαδικασίας έγκρισης του συστήματος του κινητήρα.
 Σημείωση
 :
 Στην περίπτωση που ο κατασκευαστής ενός οχήματος υποβάλει αίτηση για άμεση έγκριση της εγκατάστασης του συστήματος OBD στο όχημα, δεν απαιτείται αυτή η τεκμηρίωση.
 8.3. Τεκμηρίωση σχετικά με τις πληροφορίες που αφορούν το ενσωματωμένο σύστημα διάγνωσης (OBD)
 Οι απαιτήσεις του προσαρτήματος 7 πρέπει να τηρούνται.
 9. ΠΡΟΣΑΡΤΗΜΑΤΑ
 Προσάρτημα 1
 :
 Έγκριση εγκατάστασης συστημάτων OBD
 Προσάρτημα 2
 :
 Δυσλειτουργίες —Παράδειγμα κατάστασης του DTC— Σχεδιαγράμματα ενεργοποίησης του MI και των μετρητών
 Προσάρτημα 3
 :
 Απαιτήσεις παρακολούθησης
 Προσάρτημα 4
 :
 ΕΚΘΕΣΗ τεχνικής συμμόρφωσης
 Προσάρτημα 5
 :
 Πληροφορίες ακινητοποιημένου πλαισίου και πληροφορίες για τη ροή των δεδομένων
 Προσάρτημα 6
 :
 Τυποποιημένα έγγραφα αναφοράς
 Προσάρτημα 7
 :
 Τεκμηρίωση σχετικά με τις πληροφορίες που αφορούν το ενσωματωμένο σύστημα διάγνωσης (OBD)
 (1) Η αρίθμηση του παρόντος παραρτήματος συμφωνεί με την αρίθμηση του σχεδίου ΠΤΚ για WWH-OBD. Ωστόσο, ορισμένα σημεία του ΠΤΚ WWH-OBD δεν είναι απαραίτητα στο παρόν παράρτημα.
 (2) Ο ορισμός αυτός δεν συνεπάγεται ότι είναι αναγκαίος αισθητήρας θερμοκρασίας για τη μέτρηση της θερμοκρασίας του ψυκτικού μέσου.
 (3) Στη μετρούμενη τιμή πρέπει να λαμβάνεται υπόψη η συναφής ακριβής ανοχή του συστήματος του θαλάμου δοκιμής και η αυξημένη μεταβλητότητα στα αποτελέσματα λόγω της αστοχίας.
 (4) Οι πληροφορίες αυτές χρησιμοποιούνται συνήθως για να διαπιστωθεί η αξιοπιστία στο δρόμο του συστήματος του κινητήρα όσον αφορά τις εκπομπές.
 (5) Οι πληροφορίες αυτές χρησιμοποιούνται συνήθως για την κατανόηση σε βάθος της αξιοπιστίας στο δρόμο του συστήματος του κινητήρα όσον αφορά τις εκπομπές.
 (6) Δεν ζητείται ο εξοπλισμός του κινητήρα μόνο για την παροχή των δεδομένων που αναφέρονται στους πίνακες 2 και 3 του παραρτήματος 5.
 (7)


text:
Ο κατασκευαστής επιτρέπεται να χρησιμοποιεί πρόσθετη ενσωματωμένη στο όχημα διάταξη διάγνωσης, όπως διάταξη οπτικής απεικόνισης επί του πίνακα οργάνων του οχήματος, για τη διευκόλυνση της πρόσβασης στις πληροφορίες OBD. Αυτή η πρόσθετη διάταξη δεν υπόκειται στις απαιτήσεις του παρόντος παραρτήματος.
 (8) στην τιμή που καθορίζεται στο σχετικό τμήμα του παρόντος παραρτήματος.
 (9) Παραδείγματα συνθηκών που μπορούν να επηρεάσουν τη υπέρβαση των OTL είναι η ηλικία του συστήματος του κινητήρα ή η διεξαγωγή της δοκιμής με καινούργια ή παλιά κατασκευαστικά στοιχεία.
 (10) Το σημείο αυτό θα επεκταθεί αργότερα σε άλλες λειτουργίες παρακολούθησης εκτός από τα όρια κατωφλίου.
 Προσάρτημα 1
 Έγκριση της εγκατάστασης συστημάτων OBD
 Το παρόν προσάρτημα αφορά τις περιπτώσεις στις οποίες ο κατασκευαστής του οχήματος ζητά έγκριση της εγκατάστασης σε ένα όχημα συστήματος (-ων) OBD σειράς κινητήρων με σύστημα OBD για τον έλεγχο των εκπομπών, το (τα) οποίο (-α) πληροί (-ούν) τις απαιτήσεις του παρόντος παραρτήματος.
 Στην περίπτωση αυτή πρέπει, εκτός από την ικανοποίηση των γενικών απαιτήσεων του παρόντος παραρτήματος, να αποδεικνύεται η ορθή εγκατάσταση. Αυτή η απόδειξη πρέπει να βασίζεται στα κατάλληλα στοιχεία σχεδιασμού, στα αποτελέσματα των δοκιμών ελέγχου κλπ. και να αφορά τη συμμόρφωση των ακόλουθων στοιχείων με τις απαιτήσεις του παρόντος παραρτήματος:
 α)
 την εγκατάσταση στο όχημα όσον αφορά τη συμβατότητά του με το σύστημα OBD του συστήματος του κινητήρα·
 β)
 τον MI (εικονόγραμμα, συστήματα ενεργοποίησης κλπ.)·
 γ)
 τη διεπαφή ενσύρματης επικοινωνίας.
 Θα ελεγχθούν ο ορθός φωτισμός του MI, η αποθήκευση των πληροφοριών και η επικοινωνία μεταξύ του συστήματος OBD και του συστήματος εκτός του οχήματος. Ωστόσο, το σύστημα του κινητήρα δεν χρειάζεται να αποσυναρμολογηθεί για κανένα έλεγχο (δηλαδή μπορεί να επιλεγεί ηλεκτρική αποσύνδεση).
 Προσάρτημα 2
 Δυσλειτουργίες
 Παράδειγμα κατάστασης του DTC
 Σχεδιαγράμματα ενεργοποίησης του MI και των μετρητών
 Σκοπός του προσαρτήματος είναι η επεξήγηση των απαιτήσεων που αναφέρονται στα σημεία 4.3. και 4.6.6. του παρόντος παραρτήματος.
 Περιλαμβάνει τα εξής:
 Σχήμα 1
 :
 DTC σε περίπτωση δυσλειτουργίας της κατηγορίας B1
 Σχήμα 2
 :
 DTC σε περίπτωση 2 αλλεπάλληλων διαφορετικών δυσλειτουργιών της κατηγορίας B1
 Σχήμα 3
 :
 DTC σε περίπτωση εκ νέου εμφάνισης δυσλειτουργίας της κατηγορίας B1
 Σχήμα 4
 :
 δυσλειτουργία της κατηγορίας A — ενεργοποίηση του MI και των μετρητών
 Σχήμα 5
 :
 δυσλειτουργία της κατηγορίας B1 — ενεργοποίηση του μετρητή B1 σε 5 περιπτώσεις χρήσης.
 Σχήμα 1:
 DTC σε περίπτωση δυσλειτουργίας της κατηγορίας B1
 Σημειώσεις:
 —
 το χρονικό σημείο κατά το οποίο πραγματοποιείται η παρακολούθηση της σχετικής δυσλειτουργίας
 N, M
 —
 Σύμφωνα με το παράρτημα πρέπει να προσδιορίζονται βασικές λειτουργικές αλληλουχίες κατά τη διάρκεια των οποίων συμβαίνουν ορισμένα γεγονότα και πρέπει να μετρώνται οι μεταγενέστερες λειτουργικές αλληλουχίες. Για την επεξήγηση των απαιτήσεων αυτών, στις βασικές λειτουργικές αλληλουχίες δόθηκαν οι τιμές N και M.
 Για παράδειγμα, το M αντιστοιχεί στην πρώτη λειτουργική αλληλουχία μετά την ανίχνευση πιθανής δυσλειτουργίας και N αντιστοιχεί στη λειτουργική αλληλουχία κατά τη διάρκεια της οποίας ο MI είναι στη θέση «ΑΠΕΝΕΡΓΟΠΟΙΗΜΕΝΟ».
 Σχήμα 2:
 DTC σε περίπτωση 2 αλλεπάλληλων διαφορετικών δυσλειτουργιών της κατηγορίας B1
 Σημειώσεις:
 —
 το χρονικό σημείο κατά το οποίο πραγματοποιείται η παρακολούθηση της σχετικής δυσλειτουργίας
 N, M, N', M'
 —
 Σύμφωνα με


text:
το παράρτημα πρέπει να προσδιορίζονται βασικές λειτουργικές αλληλουχίες κατά τη διάρκεια των οποίων συμβαίνουν ορισμένα γεγονότα και πρέπει να μετρώνται οι μεταγενέστερες λειτουργικές αλληλουχίες. Για την επεξήγηση των απαιτήσεων αυτών, στις βασικές λειτουργικές αλληλουχίες δόθηκαν οι τιμές N και M για την πρώτη δυσλειτουργία και N' και M' για τη δεύτερη.
 Για παράδειγμα, το M αντιστοιχεί στην πρώτη λειτουργική αλληλουχία μετά την ανίχνευση πιθανής δυσλειτουργίας και N αντιστοιχεί στη λειτουργική αλληλουχία κατά τη διάρκεια της οποίας ο MI είναι στη θέση «ΑΠΕΝΕΡΓΟΠΟΙΗΜΕΝΟ».
 N + 40
 —
 η τεσσαρακοστή λειτουργική αλληλουχία μετά την πρώτη απόσβεση του MI ή 200 ώρες λειτουργίας του κινητήρα, σε περίπτωση που αυτό προηγηθεί.
 Σχήμα 3:
 DTC σε περίπτωση εκ νέου εμφάνισης δυσλειτουργίας της κατηγορίας B1
 Σημειώσεις:
 —
 το χρονικό σημείο κατά το οποίο πραγματοποιείται η παρακολούθηση της σχετικής δυσλειτουργίας
 N, M, N', M'
 —
 Σύμφωνα με το παράρτημα πρέπει να προσδιορίζονται βασικές λειτουργικές αλληλουχίες κατά τη διάρκεια των οποίων συμβαίνουν ορισμένα γεγονότα και πρέπει να μετρώνται οι μεταγενέστερες λειτουργικές αλληλουχίες. Για την επεξήγηση των απαιτήσεων αυτών, στις βασικές λειτουργικές αλληλουχίες δόθηκαν οι τιμές N και M για την πρώτη δυσλειτουργία και N' και M' για τη δεύτερη.
 Για παράδειγμα, το M αντιστοιχεί στην πρώτη λειτουργική αλληλουχία μετά την ανίχνευση πιθανής δυσλειτουργίας και N αντιστοιχεί στη λειτουργική αλληλουχία κατά τη διάρκεια της οποίας ο MI είναι στη θέση «ΑΠΕΝΕΡΓΟΠΟΙΗΜΕΝΟ».
 Σχήμα 4:
 Δυσλειτουργία της κατηγορίας A — ενεργοποίηση του MI και των μετρητών
 Σχήμα 5:
 Δυσλειτουργία της κατηγορίας B1 — ενεργοποίηση του μετρητή B1 σε 5 περιπτώσεις χρήσης.
 Σημείωση:
 Στο παράδειγμα αυτό γίνεται η παραδοχή ότι υπάρχει ένας μετρητής Β1.
 Προσάρτημα 3
 Απαιτήσεις παρακολούθησης
 Στα επιμέρους σημεία αυτού του παραρτήματος αναφέρονται τα συστήματα ή κατασκευαστικά στοιχεία που πρέπει να παρακολουθούνται από το σύστημα OBD, σύμφωνα με το σημείο 4.2.
 ΣΗΜΕΙΟ 1
 ΠΑΡΑΚΟΛΟΥΘΗΣΗ ΗΛΕΚΤΡΙΚΩΝ/ΗΛΕΚΤΡΟΝΙΚΩΝ ΚΑΤΑΣΚΕΥΑΣΤΙΚΩΝ ΣΤΟΙΧΕΙΩΝ
 Τα ηλεκτρικά/ηλεκτρονικά κατασκευαστικά στοιχεία που χρησιμοποιούνται για τον έλεγχο ή την παρακολούθηση των συστημάτων ελέγχου των εκπομπών, που περιγράφονται στο παρόν προσάρτημα, πρέπει να υποβάλλονται στην παρακολούθηση των κατασκευαστικών στοιχείων σύμφωνα με τις διατάξεις του σημείου 4.1. του παρόντος παραρτήματος. Ο έλεγχος αυτός περιλαμβάνει, μεταξύ άλλων, αισθητήρες πίεσης, αισθητήρες θερμοκρασίας, αισθητήρες καυσαερίου, εγχυτήρα (-ες) καυσίμου ή αναγωγικού μέσου στο σύστημα καυσαερίων, καυστήρες ή θερμαντικά στοιχεία στο σύστημα καυσαερίων, αναφλεκτήρες θέρμανσης, θερμαντήρες του αέρα εισαγωγής.
 Όταν υπάρχει βρόχος ελέγχου ανάδρασης το σύστημα OBD πρέπει να παρακολουθεί την ικανότητα του συστήματος να διατηρεί τον έλεγχο ανάδρασης σύμφωνα με το σχεδιασμό (π.χ. εάν ο έλεγχος ανάδρασης εισαχθεί μέσα στο χρονικό διάστημα που έχει καθορίσει ο κατασκευαστής, το σύστημα δεν μπορεί να διατηρήσει τον έλεγχο ανάδρασης, ο έλεγχο ανάδρασης έχει εξαντλήσει όλες τις δυνατότητες προσαρμογής που επιτρέπει ο κατασκευαστής) μέσω της παρακολούθησης των κατασκευαστικών στοιχείων.
 ΣΗΜΕΙΟ 2
 ΦΙΛΤΡΟ ΣΩΜΑΤΙΔΙΩΝ ΝΤΙΖΕΛ (DPF) Ή ΠΑΓΙΔΑ ΣΩΜΑΤΙΔΙΩΝ
 Το σύστημα OBD πρέπει να παρακολουθεί την ορθή λειτουργία των ακόλουθων στοιχείων του συστήματος DPF στους κινητήρες που είναι εξοπλισμένοι με αυτό:
 α)
 υπόστρωμα DPF: η παρουσία του υποστρώματος DPF — παρακολούθηση ολοκληρωτικής λειτουργικής αστοχίας
 β)
 απόδοση DPF: φραγμένο DPF — ολοκληρωτική λειτουργική αστοχία
 γ)
 απόδοση DPF διαδικασία διήθησης και αναγέννησης (π.χ. συσσώρευση


text:
σωματιδίων κατά τη διάρκεια της διαδικασίας διήθησης και αφαίρεση των σωματιδίων κατά τη διάρκεια διαδικασίας επιταχυνόμενης αναγέννησης) — παρακολούθηση απόδοσης (για παράδειγμα, αξιολόγηση μετρήσιμων ιδιοτήτων του DPF, όπως η υποπίεση ή η διαφορά πίεσης, η οποία μπορεί να μην ανιχνεύσει όλες τις αστοχίες που μειώνουν την αποτελεσματικότητα της παγίδευσης).
 ΣΗΜΕΙΟ 3
 ΠΑΡΑΚΟΛΟΥΘΗΣΗ ΕΠΙΛΕΚΤΙΚΗΣ ΚΑΤΑΛΥΤΙΚΗΣ ΑΝΑΓΩΓΗΣ (SCR)
 Για τους σκοπούς του παρόντος σημείου, ως SCR νοείται η επιλεκτική καταλυτική αναγωγή ή άλλη διάταξη φτωχού μίγματος καταλύτη NOx. Το σύστημα OBD πρέπει να παρακολουθεί την ορθή λειτουργία των ακόλουθων στοιχείων του συστήματος SCR στους κινητήρες που είναι εξοπλισμένοι με αυτό:
 α)
 ενεργό σύστημα έγχυσης αναγωγικού μέσου: την ικανότητα του συστήματος έγχυσης να ρυθμίζει σωστά την έγχυση αναγωγικού μέσου, είτε αυτό γίνεται μέσω έγχυσης στο σύστημα καυσαερίων είτε μέσω έγχυση στους κυλίνδρους — παρακολούθηση απόδοσης.
 β)
 ενεργό αναγωγικό μέσο: την ύπαρξη επί του οχήματος του αναγωγικού μέσου και την ορθή κατανάλωσή του εφόσον ως αναγωγικό μέσο χρησιμοποιείται άλλο από καύσιμο (π.χ. ουρία) — παρακολούθηση απόδοσης.
 γ)
 ενεργό αναγωγικό μέσο: στο μέτρο του δυνατού, την ποιότητα του αναγωγικού μέσου εφόσον ως αναγωγικό μέσο χρησιμοποιείται άλλο από καύσιμο (π.χ. ουρία) — παρακολούθηση απόδοσης.
 ΣΗΜΕΙΟ 4
 ΠΑΓΙΔΑ ΦΤΩΧΟΥ ΜΙΓΜΑΤΟΣ NOx (LNT, Ή ΑΠΟΡΡΟΦΗΤΗΣ NOx)
 Το σύστημα OBD πρέπει να παρακολουθεί την ορθή λειτουργία των ακόλουθων στοιχείων του συστήματος LNT στους κινητήρες που είναι εξοπλισμένοι με αυτό:
 α)
 ικανότητα του συστήματος LNT: την ικανότητα του συστήματος LNT να απορροφά/αποθηκεύει και να μετατρέπει τα NOx — παρακολούθηση απόδοσης.
 β)
 ενεργό σύστημα έγχυσης αναγωγικού μέσου LNT: την ικανότητα του συστήματος έγχυσης να ρυθμίζει σωστά την έγχυση αναγωγικού μέσου, είτε αυτό γίνεται μέσω έγχυσης στο σύστημα καυσαερίων είτε μέσω έγχυση στους κυλίνδρους — παρακολούθηση απόδοσης.
 ΣΗΜΕΙΟ 5
 ΠΑΡΑΚΟΛΟΥΘΗΣΗ ΤΟΥ ΚΑΤΑΛΥΤΗ ΟΞΕΙΔΩΣΗΣ ΝΤΙΖΕΛ (DOC)
 Το παρόν σημείο εφαρμόζεται αποκλειστικά στους DOC οι οποίοι είναι διαφορετικοί από άλλα συστήματα μετεπεξεργασίας. Εκείνοι που ανήκουν στο πλαίσιο ενός συστήματος μετεπεξεργασίας καλύπτονται από το κατάλληλο σημείο του παρόντος προσαρτήματος.
 Το σύστημα OBD πρέπει να παρακολουθεί την ορθή λειτουργία των ακόλουθων στοιχείων του συστήματος DOC στους κινητήρες που είναι εξοπλισμένοι με αυτό:
 α)
 απόδοση μετατροπής HC: την ικανότητα των DOC να μετατρέπουν τους HC ανάντη άλλων διατάξεων μετεπεξεργασίας — παρακολούθηση ολοκληρωτικής λειτουργικής αστοχίας.
 β)
 απόδοση μετατροπής HC: την ικανότητα των DOC να μετατρέπουν τους HC κατάντη άλλων διατάξεων μετεπεξεργασίας — παρακολούθηση ολοκληρωτικής λειτουργικής αστοχίας.
 ΣΗΜΕΙΟ 6
 ΠΑΡΑΚΟΛΟΥΘΗΣΗ ΣΥΣΤΗΜΑΤΟΣ ΑΝΑΚΥΚΛΟΦΟΡΙΑΣ ΚΑΥΣΑΕΡΙΩΝ (EGR)
 Το σύστημα OBD πρέπει να παρακολουθεί την ορθή λειτουργία των ακόλουθων στοιχείων του συστήματος EGR στους κινητήρες που είναι εξοπλισμένοι με αυτό:
 α)
 υψηλός/χαμηλός ρυθμός ροής EGR: την ικανότητα του συστήματος EGR να διατηρεί το ρυθμό ροής EGR που έχει ρυθμιστεί και να ανιχνεύει τόσο τις συνθήκες πολύ χαμηλού ρυθμού ροής όσο και τις συνθήκες πολύ υψηλού ρυθμού ροής — παρακολούθηση κατώτατων ορίων εκπομπών.
 β)
 αργή απόκριση του ενεργοποιητή EGR: την ικανότητα του συστήματος EGR να επιτυγχάνει το ρυθμό ροής εντός του χρονικού διαστήματος που καθορίζει ο κατασκευαστής — παρακολούθηση απόδοσης.
 γ)
 απόδοση του ψύκτη EGR: την ικανότητα του συστήματος ψύξης EGR να επιτυγχάνει την ψυκτική απόδοση που καθορίζει ο κατασκευαστής — παρακολούθηση απόδοσης
 ΣΗΜΕΙΟ


text:
7
 ΠΑΡΑΚΟΛΟΥΘΗΣΗ ΣΥΣΤΗΜΑΤΟΣ ΚΑΥΣΙΜΟΥ
 Το σύστημα OBD πρέπει να παρακολουθεί την ορθή λειτουργία των ακόλουθων στοιχείων του συστήματος καυσίμου στους κινητήρες που είναι εξοπλισμένοι με αυτό:
 α)
 Έλεγχος πίεσης του συστήματος καυσίμου: την ικανότητα του συστήματος καυσίμου να επιτυγχάνει την πίεση καυσίμου που έχει ρυθμιστεί σε έλεγχο κλειστού βρόχου — παρακολούθηση απόδοσης.
 β)
 Έλεγχος πίεσης του συστήματος καυσίμου: την ικανότητα του συστήματος καυσίμου να επιτυγχάνει την πίεση καυσίμου που έχει ρυθμιστεί σε έλεγχο κλειστού βρόχου στην περίπτωση που το σύστημα είναι κατασκευασμένο κατά τρόπο που η πίεση μπορεί να ελεγχθεί ανεξάρτητα από άλλες παραμέτρους — παρακολούθηση απόδοσης.
 γ)
 Χρόνος έγχυσης καυσίμου: την ικανότητα του συστήματος καυσίμου να επιτυγχάνει το χρονισμό έγχυσης καυσίμου όπως έχει ρυθμιστεί για τουλάχιστον μία από τις εγχύσεις όταν ο κινητήρας είναι εξοπλισμένος με τους κατάλληλους αισθητήρες — παρακολούθηση απόδοσης.
 ΣΗΜΕΙΟ 8
 ΣΥΣΤΗΜΑ ΡΥΘΜΙΣΗΣ ΕΙΣΑΓΩΓΗΣ ΑΕΡΑ ΚΑΙ ΡΥΘΜΙΣΤΗΣ ΠΙΕΣΗΣ ΥΠΕΡΤΡΟΦΟΔΟΣΙΑΣ ΣΤΟ ΣΤΡΟΒΙΛΟΣΥΜΠΙΕΣΤΗ
 Το σύστημα OBD πρέπει να παρακολουθεί την ορθή λειτουργία των ακόλουθων στοιχείων του συστήματος ρύθμισης εισαγωγής αέρα και του ρυθμιστή της πίεσης υπερτροφοδοσίας στο στροβιλοσυμπιεστή στους κινητήρες που είναι εξοπλισμένοι με αυτά:
 α)
 μεγάλη πίεση/μικρή πίεση υπερτροφοδοσίας του στροβιλοσυμπιεστή: την ικανότητα του συστήματος υπερτροφοδοσίας του στροβιλοσυμπιεστή να διατηρεί την πίεση υπερτροφοδοσίας που έχει ρυθμιστεί και να ανιχνεύει τόσο τις συνθήκες πολύ χαμηλής πίεσης όσο και τις συνθήκες πολύ υψηλής πίεση — παρακολούθηση κατώτατων ορίων εκπομπών.
 β)
 αργή απόκριση του στροβιλοσυμπιεστής μεταβλητής γεωμετρίας (VGT): την ικανότητα του συστήματος VGT να επιτυγχάνει τη γεωμετρία που έχει ρυθμιστεί εντός του χρονικού διαστήματος που καθορίζει ο κατασκευαστής — παρακολούθηση απόδοσης.
 γ)
 Ψύκτης του αέρα τροφοδοσίας: Αποτελεσματικότητα τιυ συστήματος του ψύκτη του αέρα τροφοδοσίας — ολοκληρωτική λειτουργική αστοχία.
 ΣΗΜΕΙΟ 9
 ΜΕΤΑΒΛΗΤΟ ΣΥΣΤΗΜΑ ΧΡΟΝΙΣΜΟΥ ΒΑΛΒΙΔΩΝ (VVT)
 Το σύστημα OBD πρέπει να παρακολουθεί την ορθή λειτουργία των ακόλουθων στοιχείων του μεταβλητού συστήματος χρονισμού βαλβίδων VVT στους κινητήρες που είναι εξοπλισμένοι με αυτό:
 α)
 τιμή-στόχος VVT: ικανότητα του συστήματος VVT να επιτυγχάνει το χρονισμό των βαλβίδων που έχει ρυθμιστεί — παρακολούθηση απόδοσης.
 β)
 αργή απόκριση του VVT: ικανότητα του συστήματος VVT να επιτυγχάνει το χρονισμό των βαλβίδων που έχει ρυθμιστεί εντός του χρονικού διαστήματος που καθορίζει ο κατασκευαστής — παρακολούθηση απόδοσης.
 ΣΗΜΕΙΟ 10
 ΠΑΡΑΚΟΛΟΥΘΗΣΗ ΤΩΝ ΔΙΑΛΕΙΨΕΩΝ ΑΝΑΦΛΕΞΗΣ
 Χωρίς προδιαγραφές
 ΣΗΜΕΙΟ 11
 ΣΥΣΤΗΜΑ ΠΑΡΑΚΟΛΟΥΘΗΣΗΣ ΕΞΑΕΡΙΣΜΟΥ ΤΟΥ ΣΤΡΟΦΑΛΟΘΑΛΑΜΟΥ
 Χωρίς προδιαγραφές
 ΣΗΜΕΙΟ 12
 ΠΑΡΑΚΟΛΟΥΘΗΣΗ ΤΟΥ ΣΥΣΤΗΜΑΤΟΣ ΨΥΞΗΣ ΤΟΥ ΚΙΝΗΤΗΡΑ
 Το σύστημα OBD πρέπει να παρακολουθεί την ορθή λειτουργία των ακόλουθων στοιχείων του συστήματος ψύξης του κινητήρα:
 α)
 Θερμοκρασία του ψυκτικού του κινητήρα (θερμοστάτης): Θερμοστάτης ακινητοποιημένος στη θέση «ανοικτός». Οι κατασκευαστές δεν χρειάζεται να παρακολουθούν το θερμοστάτη για να διαπιστώσουν εάν η αστοχία του μπορεί να θέσει εκτός λειτουργίας άλλους δέκτες του συστήματος OBD — ολοκληρωτική λειτουργική αστοχία.
 Οι κατασκευαστές δεν είναι υποχρεωμένοι να παρακολουθούν τη θερμοκρασία του ψυκτικού μέσου του κινητήρα ούτε τον αισθητήρα θερμοκρασίας του ψυκτικού μέσου εάν η θερμοκρασία αυτή ή ο εν λόγω αισθητήρας δεν χρησιμοποιείται για την ενεργοποίηση ελέγχου κλειστού βρόχου/ανάδρασης του συστήματος ελέγχου των εκπομπών και/ή δεν θα θέσει εκτός λειτουργίας άλλους δέκτες ελέγχου.
 Οι κατασκευαστές μπορούν να αναβάλουν ή να καθυστερήσουν τη χρονική στιγμή που ο δέκτης ελέγχου φθάνει στη


text:
θερμοκρασία ενεργοποίησης του ελέγχου κλειστού βρόχου, εάν οι συνθήκες του κινητήρα μπορούν να οδηγήσουν σε εσφαλμένη διάγνωση (π.χ. σε περίπτωση βραδυπορίας από 50 έως 75 % του χρόνου προθέρμανσης).
 ΣΗΜΕΙΟ 13
 ΠΑΡΑΚΟΛΟΥΘΗΣΗ ΑΙΣΘΗΤΗΡΑ ΚΑΥΣΑΕΡΙΩΝ
 Το σύστημα OBD παρακολουθεί την ορθή λειτουργία των ηλεκτρικών στοιχείων των αισθητήρων καυσαερίων στους κινητήρες που είναι εξοπλισμένοι με το σύστημα αυτό σύμφωνα με το σημείο 1 του παρόντος προσαρτήματος.
 ΣΗΜΕΙΟ 14
 ΠΑΡΑΚΟΛΟΥΘΗΣΗ ΤΟΥ ΣΥΣΤΗΜΑΤΟΣ ΕΛΕΓΧΟΥ ΤΩΝ ΣΤΡΟΦΩΝ ΒΡΑΔΥΠΟΡΙΑΣ
 Το σύστημα OBD παρακολουθεί, στους κινητήρες που είναι εξοπλισμένοι με το σύστημα αυτό, την ορθή λειτουργία των συστημάτων ελέγχου των στροφών βραδυπορίας σύμφωνα με το σημείο 1 του παρόντος προσαρτήματος.
 Προσάρτημα 4
 Έκθεση τεχνικής συμμόρφωσης
 Η έκθεση αυτή εκδίδεται από τη διοικητική αρχή, σύμφωνα με τα σημεία 6.3.3. και 7.3., ύστερα από εξέταση ενός συστήματος OBD ή μιας σειράς κινητήρων με σύστημα OBD όταν το εν λόγω σύστημα ή η εν λόγω σειρά συμμορφώνεται με τις απαιτήσεις του παρόντος προσαρτήματος.
 Η έκθεση αυτή πρέπει να περιέχει την ακριβή αναφορά του παρόντος προσαρτήματος (συμπεριλαμβανομένου του αριθμού έκδοσής του).
 Η έκθεση πρέπει να περιέχει επίσης την ακριβή αναφορά του παρόντος κανονισμού (συμπεριλαμβανομένου του αριθμού έκδοσής του).
 Η έκθεση περιλαμβάνει εξώφυλλο στο οποίο αναφέρεται η οριστική συμμόρφωση του συστήματος OBD ή της σειράς κινητήρων με σύστημα OBD και τα ακόλουθα 5 σημεία:
 Σημείο 1
 ΠΛΗΡΟΦΟΡΙΕΣ ΣΧΕΤΙΚΑ ΜΕ ΤΟ ΣΥΣΤΗΜΑ OBD
 Σημείο 2
 ΠΛΗΡΟΦΟΡΙΕΣ ΣΧΕΤΙΚΑ ΜΕ ΤΗ ΣΥΜΜΟΡΦΩΣΗ ΤΟΥ ΣΥΣΤΗΜΑΤΟΣ OBD
 Σημείο 3
 ΠΛΗΡΟΦΟΡΙΕΣ ΣΧΕΤΙΚΑ ΜΕ ΤΙΣ ΑΣΤΟΧΙΕΣ
 Σημείο 4
 ΠΛΗΡΟΦΟΡΙΕΣ ΣΧΕΤΙΚΑ ΜΕ ΤΙΣ ΔΟΚΙΜΕΣ ΕΠΙΔΕΙΞΗΣ ΤΟΥ ΣΥΣΤΗΜΑΤΟΣ OBD
 Σημείο 5
 ΠΡΩΤΟΚΟΛΛΟ ΔΟΚΙΜΗΣ
 Η τεχνική έκθεση, συμπεριλαμβανομένων των σημείων της, πρέπει να περιλαμβάνει, τουλάχιστον, τα στοιχεία που αναφέρονται στα ακόλουθα παραδείγματα.
 Η έκθεση πρέπει να διασαφηνίζει ότι η αναπαραγωγή ή η δημοσίευση αποσπασμάτων αυτής της έκθεσης δεν επιτρέπεται χωρίς τη γραπτή συγκατάθεση της διοικητικής αρχής που την έχει υπογράψει.
 ΕΚΘΕΣΗ ΟΡΙΣΤΙΚΗΣ ΣΥΜΜΟΡΦΩΣΗΣ
 Το υλικό τεκμηρίωσης και το σύστημα OBD/η σειρά κινητήρων με σύστημα OBD που περιγράφονται παρακάτω πληρούν τις απαιτήσεις του ακόλουθου κανονισμού:
 Κανονισμός .../έκδοση .../ημερομηνία έναρξης ισχύος ....
 ΚΤΚ (gtr) .../A + B/έκδοση .../ημερομηνία ....
 Η έκθεση τεχνικής συμμόρφωσης αποτελείται από ... σελίδες.
 Τόπος, ημερομηνία: ...
 Συντάκτης (ημερομηνία και υπογραφή)
 Διοικητική αρχή (όνομα, σφραγίδα)
 Σημείο 1 της έκθεσης τεχνικής συμμόρφωσης (παράδειγμα)
 ΠΛΗΡΟΦΟΡΙΕΣ ΣΧΕΤΙΚΑ ΜΕ ΤΟ ΣΥΣΤΗΜΑ OBD
 1. Είδος αιτούμενης έγκρισης
 Αιτούμενη έγκριση
 —
 Έγκριση μεμονωμένου συστήματος OBD
 ΝΑΙ/ΟΧΙ
 —
 Έγκριση σειράς κινητήρων με σύστημα OBD
 ΝΑΙ/ΟΧΙ
 —
 Έγκριση συστήματος OBD ως μέρους πιστοποιημένης σειράς κινητήρων με σύστημα OBD
 ΝΑΙ/ΟΧΙ
 —
 Επέκταση για να συμπεριληφθεί νέο σύστημα κινητήρα σε σειρά κινητήρων με σύστημα OBD
 ΝΑΙ/ΟΧΙ
 —
 Επέκταση ώστε να τροποποιηθεί ο σχεδιασμός που επηρεάζει το σύστημα OBD
 ΝΑΙ/ΟΧΙ
 —
 Επέκταση με σκοπό τη νέα ταξινόμηση των δυσλειτουργιών
 ΝΑΙ/ΟΧΙ
 2. Πληροφορίες σχετικά με το σύστημα OBD
 Έγκριση μεμονωμένου συστήματος OBD
 —
 τύπος (-οι) (1) της σειράς κινητήρων (ενδεχομένως, βλέπε σημείο 6.1. του παρόντος παραρτήματος) ή τύπος (-οι) (1) του απλού συστήματος κινητήρα
 ...
 —
 περιγραφή του συστήματος OBD (από τον κατασκευαστή): αναφορά και ημερομηνία
 ...
 Έγκριση σειράς κινητήρων με σύστημα OBD
 —
 Κατάλογος των σειρών κινητήρων τις οποίες αφορά η σειρά


text:
κινητήρων με σύστημα OBD (ενδεχομένως, βλέπε σημείο 6.1.)
 ...
 —
 Τύπος (1) του μητρικού συστήματος κινητήρων στη σειρά κινητήρων με σύστημα OBD
 ...
 —
 Κατάλογος των τύπων κινητήρων (1) στη σειρά κινητήρων με σύστημα OBD
 ...
 —
 περιγραφή του συστήματος OBD (από τον κατασκευαστή): αναφορά και ημερομηνία
 ...
 Έγκριση συστήματος OBD ως μέρους πιστοποιημένης σειράς κινητήρων με σύστημα OBD
 —
 Κατάλογος των σειρών κινητήρων τις οποίες αφορά η σειρά κινητήρων με σύστημα OBD (ενδεχομένως, βλέπε σημείο 6.1.)
 ...
 —
 Τύπος (1) του μητρικού συστήματος κινητήρων στη σειρά κινητήρων με σύστημα OBD
 ...
 —
 Κατάλογος των τύπων κινητήρων (1) στη σειρά κινητήρων με σύστημα OBD
 ...
 —
 Όνομα της σειράς κινητήρων την οποία αφορά το νέο σύστημα OBD (κατά περίπτωση)
 ...
 —
 Τύπος (1) του συστήματος του κινητήρα τον οποίο αφορά το νέο σύστημα OBD
 ...
 —
 Λεπτομερής περιγραφή του συστήματος OBD (από τον κατασκευαστή): αναφορά και ημερομηνία
 ...
 Επέκταση για να συμπεριληφθεί νέο σύστημα κινητήρα σε σειρά κινητήρων με σύστημα OBD
 —
 Κατάλογος (επεκτεταμένος εάν είναι αναγκαίο) των σειρών κινητήρων τις οποίες αφορά η σειρά κινητήρων με σύστημα OBD (ενδεχομένως, βλέπε σημείο 6.1.)
 ...
 —
 Κατάλογος (επεκτεταμένος εάν είναι αναγκαίο) των τύπων κινητήρων (1) στη σειρά κινητήρων με σύστημα OBD
 ...
 —
 Επικαιροποιημένος (νέος ή αμετάβλητος) τύπος (1) του μητρικού συστήματος κινητήρων στη σειρά κινητήρων με σύστημα OBD
 ...
 —
 Λεπτομερής περιγραφή του συστήματος OBD (από τον κατασκευαστή): αναφορά και ημερομηνία
 ...
 Επέκταση ώστε να τροποποιηθεί ο σχεδιασμός που επηρεάζει το σύστημα OBD
 —
 Κατάλογος των σειρών κινητήρων (κατά περίπτωση) τις οποίες αφορά η αλλαγή σχεδιασμού
 ...
 —
 Κατάλογος των τύπων κινητήρων (1) τους οποίους αφορά η αλλαγή σχεδιασμού
 ...
 —
 Επικαιροποιημένος (νέος ή αμετάβλητος, κατά περίπτωση) τύπος (1) του μητρικού συστήματος κινητήρων στη σειρά κινητήρων με σύστημα OBD
 ...
 —
 Τροποποιημένη περιγραφή του συστήματος OBD (από τον κατασκευαστή): αναφορά και ημερομηνία
 ...
 Επέκταση με σκοπό τη νέα ταξινόμηση των δυσλειτουργιών
 —
 Κατάλογος των σειρών κινητήρων (κατά περίπτωση) τις οποίες αφορά η νέα ταξινόμηση
 ...
 —
 Κατάλογος των τύπων κινητήρων (1) τους οποίους αφορά η νέα ταξινόμηση
 ...
 —
 Τροποποιημένη περιγραφή του συστήματος OBD (από τον κατασκευαστή): αναφορά και ημερομηνία
 ...
 Σημείο 2 της έκθεσης τεχνικής συμμόρφωσης (παράδειγμα)
 ΠΛΗΡΟΦΟΡΙΕΣ ΣΧΕΤΙΚΑ ΜΕ ΤΗ ΣΥΜΜΟΡΦΩΣΗ ΤΟΥ ΣΥΣΤΗΜΑΤΟΣ OBD
 1. Υλικό τεκμηρίωσης
 Τα στοιχεία που παρέχει ο κατασκευαστής στο υλικό τεκμηρίωσης της σειράς κινητήρων με σύστημα OBD είναι πλήρη και συμμορφώνονται με τις απαιτήσεις του σημείου 8 του παρόντος παραρτήματος, όσον αφορά τα ακόλουθα σημεία:
 —
 τεκμηρίωση σχετικά με κάθε κατασκευαστικό στοιχείο ή σύστημα το οποίο παρακολουθείται
 ΝΑΙ/ΟΧΙ
 —
 τεκμηρίωση σχετικά με κάθε DTC
 ΝΑΙ/ΟΧΙ
 —
 τεκμηρίωση σχετικά με την ταξινόμηση των δυσλειτουργιών
 ΝΑΙ/ΟΧΙ
 —
 τεκμηρίωση σχετικά με τη σειρά κινητήρων με σύστημα OBD
 ΝΑΙ/ΟΧΙ
 H τεκμηρίωση που απαιτείται στο σημείο 8.2 του παρόντος παραρτήματος για την εγκατάσταση σε όχημα συστήματος OBD και παρέχεται από τον κατασκευαστή στο υλικό τεκμηρίωσης, είναι πλήρης και συμμορφώνεται με τις απαιτήσεις του παρόντος παραρτήματος:
 ΝΑΙ/ΟΧΙ
 Η εγκατάσταση του συστήματος του κινητήρα που είναι εξοπλισμένος με το σύστημα OBD συμμορφώνεται με το προσάρτημα 1 του παρόντος παραρτήματος:
 ΝΑΙ/ΟΧΙ